**РЕПУБЛИКА БЪЛГАРИЯ**

**НАЦИОНАЛЕН СТАТИСТИЧЕСКИ ИНСТИТУТ**

 **ОДОБРЯВАМ:**

**\_\_\_\_\_\_\_\_\_\_\_\_\_\_\_\_\_\_\_\_\_**

 **ЦВЕТАН НАНОВ,**

 **ГЛАВЕН СЕКРЕТАР НА НСИ**

ДОКУМЕНТАЦИЯ ЗА УЧАСТИЕ

в

открита процедура

за възлагане на обществена поръчка с предмет:

**„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“**

**гр. София, 2019 г.**

**СЪДЪРЖАНИЕ:**

РАЗДЕЛ I

ОБЩИ ПОЛОЖЕНИЯ

**РАЗДЕЛ II**

ТЕХНИЧЕСКА СПЕЦИФИКАЦИЯ

**РАЗДЕЛ III**

УСЛОВИЯ ЗА УЧАСТИЕ В ПРОЦЕДУРАТА

РАЗДЕЛ IV

ИЗИСКВАНИЯ ЗА ИКОНОМИЧЕСКОТО И ФИНАНСОВО СЪСТОЯНИЕ И ТЕХНИЧЕСКИТЕ ВЪЗМОЖНОСТИ И/ИЛИ КВАЛИФИКАЦИЯ НА УЧАСТНИЦИТЕ

РАЗДЕЛ V

ИЗИСКВАНИЯ КЪМ ПОДГОТОВКАТА И ПОДАВАНЕТО НА ОФЕРТИТЕ

РАЗДЕЛ VI

РЕД И УСЛОВИЯ ЗА ПРОВЕЖДАНЕ НА ПРОЦЕДУРАТА. РАЗГЛЕЖДАНЕ И ОЦЕНКА НА ОФЕРТИТЕ

**РАЗДЕЛ VII**

ОПРЕДЕЛЯНЕ НА ИЗПЪЛНИТЕЛ. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР. ГАРАНЦИЯ ЗА ИЗПЪЛНЕНИЕ НА ДОГОВОРА

РАЗДЕЛ VIII

ДРУГИ УСЛОВИЯ

РАЗДЕЛ IX - **ПРИЛОЖЕНИЯ И ОБРАЗЦИ НА ДОКУМЕНТИ**

Приложение № 1 – Техническа спецификация;

Приложение № 2 – Проект на договор

Образец № 1 – Списък на представените документи и информация, съдържащи се в офертата;

Образец № 2 – Техническо предложение;

Образец № 3 – Ценово предложение;

Образец № 4 – Декларация за съгласие за обработка на лични данни;

Образец № 5 – Декларация по чл. 59, ал. 1, т. 3 от Закона за мерките срещу изпирането на пари (ЗМИП);

Образец № 6 – Декларация по чл. 69 от Закона за противодействие на корупцията и за отнемане на незаконно придобитото имущество;

Образец № 7 – Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**РАЗДЕЛ I – ОБЩИ ПОЛОЖЕНИЯ**

**1. ПРЕДМЕТ**

Предметът на настоящата обществена поръчка е „Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“

**2. ФИНАНСИРАНЕ**

Средствата са осигурени от бюджета на НСИ.

**3. ЦЕЛ**

Осигуряване на самолетни билети за превоз по въздух за пътници и багаж, хотелски резервации и настаняване при служебни пътувания в чужбина и съпътстващи дейности за нуждите на НСИ,което включва осигуряване на самолетни билети за превоз на пътници и багаж в чужбина и трансфер с наземен транспорт в чужбина, за нуждите на Националния статистически институт, както и хотелски резервации и настаняване – при необходимост.

**4. ОБОСОБЕНИ ПОЗИЦИИ**

Не се предвиждат обособени позиции.

**5. ВЪЗМОЖНОСТ ЗА ПРЕДОСТАВЯНЕ НА ВАРИАНТИ**

Не се предвижда възможност за представяне на варианти на офертите.

**6. МЯСТО НА ИЗПЪЛНЕНИЕ**

Мястото за изпълнение на поръчката е сградата на Национален статистически институт – гр. София, ул. Панайот Волов № 2, Централно управление, до посочен от възложителя електронен адрес или до посочени от възложителя служители на НСИ.

**7. СРОК ЗА ИЗПЪЛНЕНИЕ**

Срокът за изпълнение на договора, сключен след провеждане на настоящата поръчка, е до **2 години** от датата на подписване на договор между Възложителя и Изпълнителя или до достигане на максималния обем по т. 8 от услугите, предмет на договора. Срокът на действие на сключения договор може да бъде удължен до достигане на максималната прогнозна стойност по т. 8, но с не повече от 4 месеца.

**8. СТОЙНОСТ НА ПОРЪЧКАТА И НАЧИН НА ПЛАЩАНЕ**

Стойностите по поръчката се определят в лева без ДДС и се предлагат от участника в Ценовото му предложение. Максималнят обем от услугите, предмет на договора е на стойност до **800 000,00 лв. (осемстотин хиляди лева)** без вкл. ДДС.

Участник, в чието ценово предложение са включени стойности на максимална цена или такса обслужване, по-малки от 1 лв. без вкл. ДДС, ще бъде отстранен от участие.

В общата цена за изпълнение на поръчката трябва да са включени всички разходи за изпълнение на поръчката. Плащането на цената на договора ще се извършва съгласно условията, посочени в проекта на договор на настоящата поръчка. Плащането на цената на договора ще се извършва в български лева, по банков път съгласно договорните условия по следната схема:

ВЪЗЛОЖИТЕЛЯТ заплаща цената за съответния билет по банкова сметка на Изпълнителя, в срок до 10 (десет) работни дни след представяне на:

- фактура за стойността на такса обслужване и протокол за стойността на

самолетния билет;

- разпечатка на направената и потвърдена резервация с калкулация на крайната

цена на билета, включваща и всички дължими такси;

- приемо-предавателен протокол

**РАЗДЕЛ II - ТЕХНИЧЕСКА СПЕЦИФИКАЦИЯ**

Обща информация:

Цел на настоящата обществена поръчка: Възложителят да осигури най-добри условия за изпълнение на услуга за нуждите на НСИ, като бъдат избрани потенциални изпълнители, които да извършват изпълнение на услугата при икономически най-изгодни условия и за най-ефективното разходване на средствата при следване на принципите на публичност, прозрачност, осигуряване на свободна и лоялна конкуренция и недопускане на дискриминация.

Настоящата обществена поръчка има за цел да осигури самолетни билети за превоз по въздух на пътници и багаж при служебни пътувания в чужбина и съпътстващи услуги на командировани лица от Национален статистически институт. Изпълнението на обществената поръчка следва да е съобразено с изискванията, посочени в техническата спецификация и добрите търговски практики в сектора на услугите, предмет на поръчката.

***Основни дестинации:***

Основните дестинации, по които се извършват пътувания от София (и обратно) са до: Люксембург, Брюксел, Виена, Валенсия, Рим, Париж, Лондон и др.

Посоченият списък е примерен и не ангажира възложителя със закупуване на самолетни билети по изброените дестинации, нито ограничава последния да закупува такива билети само в рамките на изброените дестинации.

Техническата спецификация включва следните дейности:

1. Участникът, определен за изпълнител, трябва да осигурява самолетни билети за превоз на пътници и багаж при служебни пътувания в чужбина, хотелско настаняване в чужбина и съпътстващи дейности в рамките на работното време на Национален статистически институт (от 09.00 ч. до 17.30 ч.). При необходимост да се осигури възможност за приемане и изпълнение на заявки по всяко време на денонощието, включително в извънработно време, почивни и празнични дни. В своето предложение за изпълнение на обществената поръчка участникът декларира съгласие, че ще приема заявки за осигуряване на самолетни билети, хотелско настаняване в чужбина и съпътстващи дейности по всяко време на денонощието, както и че ще изпълни изискването за осигуряване на билети в неработни дни.

2. Участникът, определен за изпълнител, трябва да осигурява самолетни билети по редовни въздушни линии – бизнес класа и икономична класа при най-пълно съответствие с конкретната заявка на възложителя. Полетите трябва да са директни или максимум с едно прекачване.

3. Изпълнителят трябва да предоставя отговор на заявка за резервация на самолетни билети на възложителя до 1 (един) час след получаване на заявката.

4. За всяка конкретна заявка, изпълнителят трябва да предоставя отговор на възложителя по електронна поща след получено потвърждение от резервационната система, който трябва да съдържа всички възможни директни превозвачи за реализиране на пътуването, а при невъзможност за такива – с минимален брой подходящи връзки за съответните дестинации, като се представят най-малко два варианта (маршрути и превозвачи) и с възможно най-ниски тарифи на авиокомпаниите към датата на пътуването.

5. Изпълнителят има задължение да предоставя оферти за самолетни билети, в които се съдържа информация за срока на изтичане на самолетната резервация при съответната предложена крайна цена, както и предложена цена на билет, който подлежи на промяна /поради смяна на лицето, периода или отпадане необходимостта от командировката/. Да предоставя и прогнозна стойност с фиксирани дати на самолетните билети за първоначално заминаване.

6. Срок за изпълнение на заявката за издаване на самолетен билет – максимум до един работен ден от потвърждаването на заявката.

7. При конкретна заявка да бъде отбелязано предпочитаното от възложителя място в самолета, както и да направи всичко възможно за получаване на съответното потвърждение за това от авиокомпанията.

8. Цените на всички самолетни билети да се образуват въз основа на най–ниската предлагана цена от всички представени в България авиокомпании, (с изключение на нискотарифните), валидна към датата на закупуването на билета, с всички валидни към датата на заявяването им отстъпки на авиокомпаниите, увеличена с договорената такса за издаване на самолетен билет (такса обслужване), чрез представяне на минимум три варианта. Цените на билетите, заплащани от ВЪЗЛОЖИТЕЛЯ включват дължимите летищни такси, такси за сигурност и други такси, установени от местното законодателство и не могат да надхвърлят предложената цена за съответното направление.

9. В изпълнение на договора и при издаване на самолетни билети изпълнителят се задължава при определяне на цената на самолетните билети, да изпрати на възложителя извлечение от резервационната система за свободните места в съответните резервационни класи и приложимите тарифи и условия към тях.

10. При изпълнение на договора изпълнителят се задължава да приложи и предостави валидни към датата на пътуването отстъпки и условия по тарифи на авиокомпаниите (седмичен престой, уикенд тарифа, сезонни отстъпки, минимален престой и други промоции), бонусни програми, намаления за групови пътувания, както и на преференциални условия, които авиокомпаниите предлагат въз основа на сключени споразумения.

11. Изпълнителят следва да информира писмено възложителя за бонусните програми на авиокомпаниите. През срока на действие на договора изпълнителят своевременно да уведомява възложителя за други бонуси на авиокомпаниите и/или предлаганите промоционални цени на билети. Изпълнителят е длъжен да води, следи и актуализира файлове с натрупващите се бонуси при осигурен достъп от авиокомпаниите. Писмено да уведомява възложителя за предстоящото издаване на безплатен билет.

12. Участник, определен за изпълнител, няма право да предлага варианти за пътуване и оферти, включващи полети на авиокомпании, на които е забранено да летят в европейското въздушно пространство, поради недостатъчно ниво на сигурност. Актуален списък с тези авиокомпании се намира на Интернет адрес: [http://ec.europa.eu/transport/air-ban/list en.htm](http://ec.europa.eu/transport/air-ban/list%20en.htm).

13. В случай на извънредни обстоятелства, възникнали след закупуването на самолетен билет, непозволяващи осъществяването на полет от съответното пътуване, участникът, определен за изпълнител, е длъжен да уведоми възложителя своевременно и да съдейства за възстановяването на стойността на билета или за безплатното премаршрутиране на пътниците чрез съгласуване с авиокомпанията, чийто полет няма да бъде осъществен. За повишаване на качеството на услугата, следва да предоставя и следните допълнителни условия и услуги: чекиране на командировани лица или служители, обслужване на летища, обслужване на пътници в последния момент и съдействие при загубени багажи и прилагане на government fares /правителствени тарифи/ за пътуване на служители на възложителя с определени авиокомпании и дестинации.

14. При осигуряване на хотелски резервации, същите следва да бъдат съобразени с размера на определените лимити за квартирните пари по Наредбата за служебни командировки и специализации в чужбина, като във фиксираните лимити са включени всички данъци и такса обслужване. Състав на групите: от 1 до 10-ма представители на НСИ; Резервация и настаняванехотели в категория минимум 3 звезди, единична стая, включена закуска съгласно чл. 25 от Наредбата за служебните командировки в чужбина.

15. Участникът, определен за изпълнител, следва да гарантира конфиденциалност (включително защита на личните данни) на извършваните пътувания (пътници, дати, маршрути, превозвачи и др.) и да не разкрива такава информация пред трети лица.

16. Изпълнителят е задължен да съхранява извлечения от резервационни и разплащателни системи и всякаква документация, свързана с изпълнение на договора за срок от три години след приключване изпълнението на договора.

**РАЗДЕЛ III - УСЛОВИЯ ЗА УЧАСТИЕ В ПРОЦЕДУРАТА**

**1. Общи изисквания**

Участник в процедурата за възлагане на обществена поръчка може да бъде всяко българско или чужде­странно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено. Клон на чуждестранно лице може да е самостоятелен участник в процедурата, ако може самостоятелно да подава оферта и да сключва договор съгласно законодателството на държавата, в която е установен.

Участник не може да бъде отстранен от процедурата на основание на неговия статут или на правната му форма, когато той или участниците в обединението имат право да предоставят съответната услуга в държавата членка, в която са установени.

**1.1. Свързани лица**

Свързани лица по смисъла на § 2, т. 45 от ДР на ЗОП не могат да бъдат самостоятелни участници в процедурата.

**1.2. Обединения**

1.2.1. Ако участникът е **обединение**, което не е регистрирано като самостоятелно юридическо лице, се представя копие на документ за създаване на обединението /заверено копие на договора за обединение/ или друг документ, подписан от лицата в обединението. От представения документ следва да е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- разпределението на отговорността между участниците в обединението;

- дейностите, които ще изпълнява всеки член в обединението;

- участниците в обединението трябва да определят едно лице, което да представлява участниците в обединението. Когато в договора не е посочено лицето, което представлява участниците в обединението, следва да се представи документ, подписан от лицата в обединението, в който се посочва представляващият;

- всички членове на обединението следва да поемат отговорност заедно и поотделно за изпълнението на договора за възлагане на обществена поръчка.

1.2.2. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

1.2.3. Едно физическо или юридическо лице може да участва само в едно обединение.

В случай, че по отношение на участник бъде констатирано неизпълнение на условията по т. 1.2.2. и т. 1.2.3., същият ще бъде отстранен от участие в процедурата за възлагане на настоящата обществена поръчка.

**1.3. Подизпълнители**

Участниците посочват в заявленията подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

За подизпълнителите не трябва да са налице основания за отстраняване от процедурата.

Възложителят изисква замяна на подизпълнител, когато за него са налице основания за отстраняване.

Независимо от възможността за използване на подизпълнители, отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако за новия подизпълнител не са налице основанията за отстраняване в процедурата.

При замяна или включване на подизпълнител, изпълнителят представя на възложителя всички документи, които доказват, че за новия подизпълнител не са налице основанията за отстраняване от процедурата.

**1.4. Представителство на участниците**

Участниците-юридически лица се представляват от законните си представители или от лица, специално упълномощени за участие в процедурата, което се доказва с оригинално пълномощно или нотариално заверено копие на пълномощно.

**2. Изисквания за личното състояние на участниците**

**2.1 Основания за отстраняване**

**2.1.1. Не се допуска до участие в процедурата** и се отстранява участник, за когото е налице някое от обстоятелствата по чл. 54, ал. 1, т. 1-7 от ЗОП, а именно:

**1)** Осъден е с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

**2)** Осъден е с влязла в сила присъда, освен ако е реабилитиран, за престъпление, аналогично на тези по подт. 1), в друга държава членка или трета страна;

**3)** Има задължения за данъци и задължителни осигурителни вноски по смисъла на чл.162, ал.2, т.1 от Данъчно-осигурителния процесуален кодекс и лихвите по тях, към държавата и към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**4)** Налице е неравнопоставеност в случаите по чл. 44, ал. 5 от ЗОП;

**5)** Установено е, че участникът:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**6)** Установено е с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

**7)** Когато е налице конфликт на интереси, който не може да бъде отстранен.

*„Конфликт на интереси“ е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

Участниците са длъжни да уведомят писмено възложителя в 3-дневен срок от настъпване на някое от гореизброените обстоятелства или обстоятелствата по т. 2 от настоящия раздел. Уведомлението се адресира и подава до възложителя, който съответно го предава на комисията, назначена за разглеждане на офертите. Когато комисията е предала на възложителя доклада от своята работа и документите към него по чл. 106, ал. 1 от ЗОП, възложителят връща на комисията доклада с указания за отразяване на новонастъпилите обстоятелства.

Съобразно чл. 54, ал. 2 от ЗОП, изискванията на подт. 1), 2) и 7) се отнасят за:

**-** лицата, които представляват участника;

**-** членовете на управителни и надзорни органи;

**-** други лица, които имат правомощия да упражняват контрол при вземането на решения от тези органи. Това са лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата, които представляват участника и членовете на управителни и надзорни органи по смисъла на чл. 54, ал. 2 от ЗОП, са:

1. при събирателно дружество – лицата по чл. 84, ал. 1 и чл. 89, ал. 1 от Търговския закон;

2. при командитно дружество – неограничено отговорните съдружници по чл. 105 от Търговския закон;

3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции – лицата по чл. 256 във връзка с чл. 244, ал. 1 от Търговския закон;

6. при едноличен търговец – физическото лице-търговец;

7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

8. в случаите по подт. 1 – 7 – и прокуристите, когато има такива;

9. в останалите случаи, включително за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

Когато изискванията по подт. 1), 2) и 7) относно личното състояние на участниците в процедурата се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по подт. 1), 2) и 7) се попълва в отделен ЕЕДОП за всяко лице или за някои от лицата.

***За липсата на основанията за отстраняване, участникът декларира информация, попълвайки Част III: Основания за изключване, букви „А“, „Б“ и „В“ от електронния Единен европейски документ за обществени поръчки (ЕЕДОП).***

***За доказване на посочените изисквания на етап сключване на договор, участникът, избран за изпълнител следва да представи в оригинал актуални документи, удостоверяващи липсата на основанията за отстраняване от процедурата. Документите се представят и за подизпълнителите и третите лица, ако има такива. Тези документи са:***

* ***Свидетелство за съдимост, за обстоятелствата по чл. 54, ал. 1, т. 1 от ЗОП;***
* ***Удостоверение от органите по приходите и удостоверение от общината по седалището на възложителя и на участника, избран за изпълнител за обстоятелството по чл. 54, ал. 1, т. 3 от ЗОП;***
* ***Удостоверение от органите на Изпълнителна агенция „Главна инспекция по труда“ за обстоятелството по чл. 54, ал. 1, т. 6 от ЗОП;***
* ***Декларации по Образец № 6 и 7 от настоящата документация за доказване липсата на съответните основания за отстраняване, съгласно т.2.2. от настоящия раздел.***
* ***Декларация по Образец № 5 от настоящата документация, във връзка с ангажимента на възложителя по чл. 4, т. 23 от Закона за мерките срещу изпирането на пари, за идентифициране на действителните собственици на юридически лица или други правни образувания***

*Забележка: Относно представянето на гореизброените документи за доказване липсата на основания за отстраняване в случаи, когато участникът, избран за изпълнител, е чуждестранно лице, се прилагат разпоредбите на чл. 58, ал. 3, 4, и 5 от ЗОП.*

Възложителят няма право да изисква документи, които:

1. вече са му били предоставени или са му служебно известни, или

2. могат да бъдат осигурени чрез пряк и безплатен достъп до националните бази данни на държавите членки.

**Възложителят отстранява от процедурата** участник, за когото е налице някое от обстоятелствата по подт. 1) до 7), възникнали както преди, така и по време на процедурата.

Основанията за отстраняване на участник по подт. 1) до 7), от т. 2.1 „Основания за отстраняване“ от настоящата глава се прилагат и когато участникът в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване на участника по подт. 1). до 7) от т. 2.1. на настоящата глава се прилагат до изтичане на следните срокове:

- пет години от влизането в сила на присъдата - по отношение на обстоятелства по подт. 1) и 2), освен ако в присъдата е посочен друг срок;

- три години от датата на настъпване на обстоятелствата по подт. 5). буква "а", освен ако в акта, с който е установено обстоятелството, е посочен друг срок;

Участник, за когото е налице някое от изброените в подт. 1) до 7) основания за отстраняване съгласно чл. 54, ал. 1 от ЗОП, има право да представи доказателства, че е предприел мерките по чл. 56, ал. 1 от ЗОП, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

- е погасил задълженията си по т. 2.1.1., подт. 3), включително начислените лихви и/или глоби или че те са разсрочени, отсрочени или обезпечени;

- е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Предприетите мерки се описват подробно в ЕЕДОП, а доказателствата за тях се представят в офертата.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност за представяне доказателства за предприети мерки за надеждност за времето, определено с присъдата или акта.

**2.2. Други специфични национални основания за изключване**

***На етап подаване на оферти, участниците декларират липсата на изброените в т. 2.2. специфични национални основания за изключване, съгласно актуалната към момента на обявяване на поръчката информация в системата e-certis, в Част III: Основания за изключване, буква Г от ЕЕДОП:***

**2.2.1. Нарушениe по чл. 13, ал. 1 от Закона за трудовата миграция и трудовата мобилност (Закон за обществените поръчки, ДВ. бр. 30 от 3 април 2018, Чл. 54, ал. 1, т. 6)**

В сила от 23.05.2018 г., възложителят отстранява от участие в процедура за възлагане на обществена поръчка кандидат или участник, когато е установено с влязло в сила наказателно постановление или съдебно решение, нарушение на чл. 13, ал. 1 (забрана за наемане на работа на незаконно пребиваващи на територията на Република България граждани на трети държави) от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен. По смисъла на този закон, „гражданин на трета държава“ е лице, което не е гражданин на Република България и не е гражданин на държава – членка на Европейския съюз, или на държава – страна по Споразумението за Европейското икономическо пространство, или на Конфедерация Швейцария.

**2.2.2. Нарушение на задълженията в областта на трудовото право - чл. 61, ал. 1, чл. 62, ал. 1 или 3, чл. 63, ал. 1 или 2 и чл. 228, ал. 3 от Кодекса на труда (Закон за обществените поръчки, ДВ. бр. 30 от 3 април 2018, Чл. 54, ал. 1, т. 6)**

Възложителят отстранява от участие в процедура за възлагане на обществена поръчка кандидат или участник, когато е установено с влязло в сила наказателно постановление или съдебно решение, нарушение на чл. 61, ал. 1 (задължение за сключване на трудов договор преди постъпване на работа), чл. 62, ал. 1 (писмена форма на трудовия договор) или 3 (задължение на работодателя за уведомяване на НАП при сключване/промяна/прекратяване на трудов договор), чл. 63, ал. 1 (предоставяне на работника или служителя на екземпляр от трудовия договор и копие от уведомлението на НАП преди постъпването на работа) или 2 (недопускане до работа преди предоставяне на задължителните документи) и чл. 228, ал. 3 (обезщетения при прекратяване на трудово правоотношение) от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен.

Обстоятелствата по т. 2.2.1. и т. 2.2.2. се доказват от избрания за изпълнител участник чрез представяне на Удостоверение по чл. 58, ал. 1, т. 3 от Закона за обществените поръчки (Издадено от Изпълнителна агенция „Главна инспекция по труда“), на етап сключване на договор.

**2.2.3. Свързаност между кандидати или участници (Закон за обществените поръчки, ДВ. бр. 30 от 3 април 2018 чл. 107, т. 4 )**

Възложителят отстранява от участие в процедура за възлагане на обществена поръчка кандидати или участници, които са свързани лица. „Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно: а) лицата, едното от които контролира другото лице или негово дъщерно дружество; б) лицата, чиято дейност се контролира от трето лице; в) лицата, които съвместно контролират трето лице; г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително. В т. 14 от допълнителните разпоредби на Закона за публичното предлагане на ценни книжа е посочена дефиниция за "контрол".

Доказва се от избрания за изпълнител участник чрез представяне на Декларация за липса на свързаност с друг кандидат или участник (в свободна форма), на етап сключване на договор.

**2.2.4. Ограничения след освобождаване от висша публична длъжност (Закон за противодействие на корупцията и за отменаме на незаконно придобитото имущество, обн. ДВ, бр. 7 от 19 Януари 2018 г., доп., бр. 21 от 9.03.2018 г. чл. 69)**

Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната се прилага и за юридическо лице, в което лицето, заемало висша публична длъжност, е станало съдружник, притежава дялове или е управител или член на орган на управление или контрол след освобождаването му от длъжност.

Доказва се от избрания за изпълнител участник чрез представяне на Декларация за липса на основания за изключване (Образец № 6), на етап сключване на договор.

**2.2.5. Забрана за дружествата, регистрирани в юрисдикции с преференциален данъчен режим.**

На дружествата, регистрирани в юрисдикции с преференциален данъчен режим, и на контролираните от тях лица се забранява пряко и/или косвено да участват в процедури по обществени поръчки по Закона за обществените поръчки и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим. Забраната не е приложима при наличие на изключенията, регламентирани в чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. Санкциите при прилагане на изключение от забраната въз основа на неверни данни са регламентирани в чл. 5, ал. 1, т. 3 на същия закон.

Доказва се от избрания за изпълнител участник чрез представяне на Декларация за липса на основания за изключване – Образец № 7, на етап сключване на договор.

**2.2.6. Престъпления против финансовата и данъчната системи (Закон за обществените поръчки, изм. и доп. ДВ. бр. 63 от 4 Август 2017 г. Чл. 54, ал . 1, т. 1)**

Възложителят отстранява от участие в процедура за възлагане на обществена поръчка кандидат или участник, когато е осъден с влязла в сила присъда, освен ако е реабилитиран, за престъпление по чл. 254а-255a или чл. 256-260 от българския Наказателен кодекс. За престъпления против финансовата и данъчната системи се считат: - когато длъжностно лице, в нарушение на бюджетен закон или подзаконов акт по прилагането му, се разпореди с бюджетни или целеви средства не по предназначението им; - когато лице използва не по предназначение получени финансови средства от фондове, принадлежащи на ЕС или предоставени от ЕС на българската държава; - когато лице избегне установяване или плащане на данъчни задължения в големи размери, като е налице някое от изброените в чл. 255, ал. 1 условия; - когато лице избегне установяването или плащането на данъчни задължения в големи размери чрез преобразуването на търговско дружество или друго юридическо лице, чрез извършване на сделка с търговско предприятие или чрез извършване на сделка със свързани лица по смисъла на ДОПК; - когато лице чрез използване на документ с невярно съдържание или на неистински или преправен документ получи от държавния бюджет неследваща се парична сума в големи размери или даде възможност на друго лице да получи такава сума; - когато лице противозаконно пречи на орган по приходите да изпълни свое законово задължение; - когато лице създава юридическо лице с идеална цел или учредява фондация, която не извършва или извършва привидно обявената при регистрацията ѝ дейност и цел, за да получава под нейно прикритие кредити, да бъде освободено от данъци, да получава данъчни облекчения или да получи друга имотна облага, както и да извършва забранена дейност; - когато лицензиран оценител даде невярна оценка или заключение за стойността на оценявано имущество и от това произтече щета в немаловажни случаи; - когато регистриран одитор умишлено завери неверен годишен счетоводен отчет на търговец. Oснованието се отнася за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.2.7. Престъпления против собствеността (Закон за обществените поръчки, изм. и доп. ДВ. бр. 63 от 4 Август 2017 г. Чл. 54, ал . 1, т. 1)**

Възложителят отстранява от участие в процедура за възлагане на обществена поръчка кандидат или участник, когато е осъден с влязла в сила присъда, освен ако е реабилитиран, за престъпление против собствеността (престъпление по чл. 194-208 и 213а-217 от българския Наказателен кодекс). За престъпления против собствеността се считат: - кражба - чл. 194-197; - грабеж - чл. 198-200; - присвоявания - длъжностно присвояване (чл. 201-205) или обсебване (чл. 206-208); - изнудване - чл. 213а-214а; - вещно укривателство - чл. 215; - унищожаване и повреждане - чл. 216-216а; - злоупотреба на доверие - чл. 217. Oснованието се отнася за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.2.8. Престъпления против стопанството (Закон за обществените поръчки, изм. и доп. ДВ. бр. 63 от 4 Август 2017 г. Чл. 54, ал . 1, т. 1)**

Възложителят отстранява от участие в процедура за възлагане на обществена поръчка кандидат или участник, когато е осъден с влязла в сила присъда, освен ако е реабилитиран, за престъпление против стопанството (престъпление по чл. 219-252 от българския Наказателен кодекс). За престъпления против стопанството се считат: - общи стопански престъпления - чл. 219-227; - престъпления против кредиторите - чл. 227б-227е; - престъпления в отделни стопански отрасли - чл. 228-240; - престъпления против митническия режим - чл. 242-242а; - престъпления против паричната и кредитната система - чл. 243-252. Oснованието се отнася за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3. Основания за отстраняване, посочени от възложителя**

Възложителят ще отстрани от участие в процедурата за възлагане на обществената поръчка участник, за който са налице едно или повече от обстоятелствата по чл. 55, ал. 1, т. 1, 2, 3, 4 и 5 от ЗОП.

**На етап сключване на договор, обстоятелствата по т. 2.2.6, т. 2.2.7 и т. 2.2.8 се доказват чрез представяне на:**

1.Електронно свидетелство за съдимост, издадено от Министерство на правосъдието на Република България; или

2. Свидетелство за съдимост на хартиен носител, издадено от Бюра за съдимост; или

3. Електронно служебно свидетелство за съдимост, издадено от Министерство на правосъдието на Република България.

**РАЗДЕЛ IV – ИЗИСКВАНИЯ ЗА ИКОНОМИЧЕСКОТО И ФИНАНСОВО СЪСТОЯНИЕ И ТЕХНИЧЕСКИТЕ ВЪЗМОЖНОСТИ И/ИЛИ КВАЛИФИКАЦИЯ НА УЧАСТНИЦИТЕ**

**1. Изисквания за годност (правоспособност) за упражняване на професионална дейност на участниците:**

1.1. Участникът следва да притежава валидна регистрация в Регистъра на туроператорите и туристическите агенти съгласно чл. 61 от Закона за туризма или да е лице по чл. 62 от Закона за туризма.

Участниците декларират наличието на минималното изискване в ЕЕДОП.

Участникът, избран за изпълнител, доказва поставеното минимално изискване чрез заверено копие на валиден документ за регистрация в Регистъра на туроператорите и туристическите агенти съгласно чл. 61 от Закона за туризма или да е лице по чл. 62 от Закона за туризма.

1.2. Участникът да има право да издава самолетни билети за авиокомпании, изпълняващи директни полети от и до България, представени в Billing Settlement Plan (BSP) или еквивалентна международна система за уреждане на плащания във въздушния транспорт, с която участникът работи, към датата на подаване на офертите.

Участниците декларират наличието на минималното изискване в ЕЕДОП.

Участникът, избран за изпълнител, доказва поставеното минимално изискване чрез заверено копие от документ (вкл. извлечение или разпечатка от BSP Link), удостоверяващ валидна оторизация на участника за работа в системата Billing Settlement Plan (BSP)/BSP Link на авиокомпании, изпълняващи директни полети от и до България, за които участникът е оторизиран към датата на подаване на офертите, включени в Billing Settlement Plan (BSP), или еквивалентен документ, удостоверяващ валидна оторизация на участника за работа в системата Billing Settlement Plan (BSP); Копие на полица на валидна застраховка, издадена от лицензирано застрахователно дружество срещу риска от неплащане посредством системата BSP (Billing Settlement Plan) или еквивалент с минимално покритие.

1.3. Участникът следва да е член или акредитиран агент на International Air Transport Association (IATA).

Участниците декларират наличието на минималното изискване в ЕЕДОП.

Участникът, избран за изпълнител, доказва поставеното минимално изискване чрез заверено копие от документ, удостоверяващ членството или акредитацията на участника в International Air Transport Association (IATA) за продажба на самолетни билети.

Възложителят ще приеме еквивалентни документи, издадени от органи, установени в други държави членки.

При наличие на участници, които са чуждестранни лица, те следва да са вписани в съответния аналогичен търговския и/или професионален регистър, съгласно законодателството на държавата членка, в която са установени.

1. **Икономическо и финансово състояние на участниците**

**2.1. Общ оборот**

2.1.1. Всеки участник трябва да е реализирал минимален общ оборот в размер на 1 200 000 (един милион и двеста хиляди) лева, изчислен на база годишните обороти за последните 3 (три) приключили финансови години (2016 г., 2017 г. и 2018 г.), в зависимост от датата, на която участникът е създаден или е започнал дейността си. За участник – чуждестранно лице оборотът се изчислява в лева по официалния курс на БНБ за съответната валута.

2.1.2. Участниците следва да предоставят съответната информация в Част IV, Раздел Б – „общ годишен оборот“ от еЕЕДОП. В случай че липсва информация относно общия оборот за целия изискуем 3-годишен период, участниците попълват Част IV, Раздел Б – „учредяване на икономическия оператор“ като посочват датата, на която са създадени или са започнали дейността си.

**2.2. Минимален оборот в сферата, попадаща в обхвата на поръчката**

2.2.1. Всеки участник трябва да има минимален оборот в сферата, попадаща в обхвата на поръчката, изчислен на база годишните обороти, в размер на 600 000 (шестстотин хиляди) лева от дейности/услуги, свързани с туроператорски и/или турагентски услуги/дейности, вкл. продажба на самолетни билети и хотелско настаняване.

Дейностите следва да са изпълнени през последните 3 (три) приключили финансови години (2016 г., 2017 г. и 2018 г.) в зависимост от датата, на която участникът е създаден или е започнал дейността си. За участник – чуждестранно лице оборотът се изчислява в лева по официалния курс на БНБ за съответната валута.

2.2.2. Участниците следва да предоставят съответната информация Част ІV, Раздел Б – „конкретен годишен оборот“ от еЕЕДОП. В случай че липсва информация относно оборота в сферата, попадаща в обхвата на поръчката за целия изискуем 3-годишен период, участниците попълват Част IV, Раздел Б – „учредяване на икономическия оператор“ като посочват датата, на която са създадени или са започнали дейността си.

2.2.3. Съответствието с минималните изисквания по т. 2.1.1 и т. 2.2.1 от този раздел се установява съгласно чл. 62, ал. 1 ЗОП.

2.2.4. Когато документът/документите по т. 2.2.3. са достъпни чрез публичен безплатен регистър или информацията или достъпът до нея се предоставя от съответния компетентен орган на възложителя по служебен път, участникът посочва необходимата информация за интернет адрес или органа, издаващ документа/предоставящ информацията, в Част IV, Раздел Б, в полето посочено за целта от еЕЕДОП.

2.2.5. В случай че поради наличието на основателна причина участник не е в състояние да представи документ по т. 2.2.3., същият може да докаже икономическото и финансовото си състояние с всеки друг официален документ, издаден от банка, финансова институция или държавен орган, от който е видно съответствието с минималните изисквания за общ оборот и оборота, попадащ в обхвата на поръчката.

**2.3. Застраховка „Професионална отговорност“**

2.3.1. Участникът трябва да има валидна задължителна застраховка „Отговорност на туроператора” в съответствие с чл. 97 от Закона за туризма или еквивалентна, съгласно законодателство на държавата, в която кандидатът или участникът е установен.

Участниците декларират наличието на минималното изискване в ЕЕДОП.

Участникът, избран за изпълнител, доказва поставеното минимално изискване чрез заверено копие на валидна задължителна застраховка „Отговорност на туроператора” в съответствие със Закона за туризма или еквивалентна, съгласно законодателство на държавата, в която кандидатът или участникът е установен.

**3. Изисквания към техническите и професионалните способности на участниците**

**3.1. Опит в изпълнението на доставки/услуги, идентични или сходни с предмета на поръчката**

**3.1.1.** През последните 3 (три) години, считано от датата на подаване на офертата, участникът в процедурата следва да има опит в успешно изпълнени доставки (минимум една услуга), включващи следните дейности: дейности/услуги, свързани с туроператорски и/или турагентски услуги/дейности, вкл. продажба на самолетни билети и хотелско настаняване.

* + 1. Информация за опита на участника се попълва в Част IV, Раздел В, за поръчки за доставки: извършени доставки от конкретния вид“от еЕЕДОП.

**3.1.3.** Съответствието с минималните изисквания по т. 3.1.1. от този раздел относно опит в изпълнението на услуги, идентични или сходни с предмета на поръчката, се установява съгласно чл. 64, ал. 1, т. 2 ЗОП.

**3.2. Изисквания към стандарти за осигуряване на качеството и стандарти за екологично управление**

**3.2.1.** Участникът следва да прилага система за управление на качеството, съответстваща на стандарт БДС ЕN ISO 9001:2015 или еквивалентен, сходен с предмета на поръчката. Поставеното изискване се доказва с документ по чл. 64, ал. 1, т. 10 от ЗОП – сертификат, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

**3.2.2.** Участниците трябва да декларират съответствието си с изискването като посочат в Част IV, Раздел Г – „Стандарти за осигуряване на качеството и стандарти за екологично управление“ от еЕЕДОП: номер на сертификата, предметният му обхват, датата на издаването му, датата, до която е валиден и организацията, издала сертификата.

**3.2.3.** За установяване на съответствие с изискванията към стандарти за осигуряване на качеството и стандарти за екологично управление, избраният за изпълнител участник представя копие от сертификат за управление на качеството съгласно стандарт БДС ЕN ISO 9001:2015 или еквивалентен с обхват, сходен с предмета на поръчката. Когато участникът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи участникът трябва да е в състояние да докаже, че предлаганите мерки са еквивалентни на изискваните.

**3.3.** Участникът трябва да декларира, че има сключен договор с „Амадеус“, „Галилео“, „Уърлдспан“, „Сейбър“ или друга еквивалентна система за резервация и продажба на самолетни билети и договор с резервационна система за продажба на хотелско настаняване по света. Обстоятелствата се декларират в еЕЕДОП, а избраният да изпълнител представя доказателства по чл. 64, ал. 1, т. 4 от ЗОП.

**3.4.** Участникът трябва да декларира наличие на представителство на територията на страната с посочване на точен адрес и контакти (тел., факс, ел. поща), с осигурена възможност за приемане на заявки по всяко време на денонощието и изпълнение на заявки, включително и при извънредни обстоятелства, както и в почивни и празнични дни. Обстоятелството се декларира в еЕЕДОП. Избраният за изпълнител доказва съответствието си с критерия за подбор, като представя оригинална декларация, че има минимум една одобрена локация за агент на ИАТА (офис), с осигурена възможност за приемане и изпълнение на заявки от Възложителя по всяко време на денонощието, включително при извънредни обстоятелства, както и в почивни и празнични дни, отговаряща на условията на *Наредба № 16-1399 от 11.10.2013 г. за изискванията за местоположението, пригодността и оборудването на помещението за извършване на туроператорския и/или туристическа агентска дейност и за образованието, езиковата квалификация и стажа на персонала, които ще бъде зает в осъществяването на туристическата дейност.* В декларацията следва да се посочат: точен адрес на офиса, стационарен телефон, мобилен телефон, факс, e-mail.

**3.5.** Участникът трябва да има минимум три лица от своя персонал (назначени служители), извършващи резервации и продажби на самолетни билети, всяко от които да отговаря на следните изисквания: 1. да притежава сертификат, за работа с Амадеус или друга резервационна система. 2. всяко от лицата трябва да има минимум едногодишен опит (от последните три години) като агент по продажба на самолетни билети. Да се представи списък на назначени служители под квалификационен код за специалисти/ билето багажни касиери за самолетни билети. Посочват се образованието и професионалната квалификация на служителите на участника, които само пряко ще участват в нейното изпълнение. Избраният за изпълнител доказва изпълнението на горното изискване с документите по чл. 64, ал. 1, т. 6 от ЗОП.

**3.6.** Участникът трябва да има разполага с минимум двама специалисти, негови служители, за работа с резервационна система за хотелско настаняване, за които да представи списък (свободен текст), посочващ и образованието и професионалната им квалификация – за служителите, които пряко ще участват в изпълнението на поръчката. Всеки от служителите да отговаря на следните изисквания: 1. да има минимум едногодишен опит (от последните три години) като агент по продажба на туристически услуги, 2. да притежава сертификат, за работа с резервационната система. Избраният за изпълнител доказва изпълнението на горното изискване с документите по чл. 64, ал. 1, т. 6 от ЗОП.

1. **Използване на капацитета на трети лица**
	1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.
	2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
	3. Когато участник се позовава на капацитета на трети лица, той посочва тази информация в Част ІІ, Раздел В от еЕЕДОП. Участникът трябва да може да докаже, че ще разполага с техните ресурси, както и да представи документи за поетите от третите лица задължения.
	4. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.
	5. Всяко трето лице представя отделен подписан от него еЕЕДОП, в който попълва Част II, раздели А и Б, Част III, както и приложимите полета от Част IV от ЕЕДОП.
	6. Възложителят изисква от участника да замени посоченото от него трето лице, ако то не отговаря на някое от условията по т. 4.4. по-горе с протокола по чл. 54, ал. 8 от ППЗОП.
	7. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2 – 4.5 по-горе.
	8. Когато участник в процедурата е клон на чуждестранно лице, той може за доказване на съответствие с изискванията за икономическо и финансово състояние, технически и професионални способности, да се позове на ресурсите на търговеца, в случай че представи доказателства, че при изпълнение на поръчката ще има на разположение тези ресурси.
2. **Обединение**
	1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР**

При подаване на оферта участникът декларира липсата на основанията за отстраняване чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни/публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Съгласно чл. 67, ал. 4 от ЗОП ЕЕДОП се предоставя в **електронен вид по образец**, утвърден с акт на Европейската комисия и приложен към настоящата процедура.

**Попълване на ЕЕДОП**

1. Участникът сваля на персоналния си компютър файл с наименование **„ЕЕДОП - тип ХМL“,** който е достъпен в електронната преписка към настоящата поръчка в Профила на купувача: <http://www.nsi.bg/bg/node/11531/>
2. ЕЕДОП се попълва чрез системата на Европейската комисия на интернет страница: <https://ec.europa.eu/tools/espd?lang=en> При зареждането на горната интернет страница, участникът трябва да избере български език, след което следва да избере радио бутон за „Икономически оператор“.
3. След това участникът **зарежда в системата предварително сваления на персоналния си компютър файл, предоставен от Възложителя в Профила на купувача, с наименование „ЕЕДОП - тип ХМL“**, попълва информацията, запазва го в PDF формат и подписва PDF документа с квалифициран електронен подпис.

Възможните начини за предоставяне на ЕЕДОП в електронен вид са:

* той да бъде цифрово подписан и приложен на подходящ електронен носител към опаковката (CD, flash memory и др.), съдържаща офертата на участника. Форматът, в който се предоставя документът, не следва да позволява редактиране на неговото съдържание.
* чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.

Възложителят приема еЕЕДОП при следните условия:

1. Документът да е в нередактируем формат (PDF);
2. Документът следва да е подписан с валиден квалифициран електронен подпис със средствата на съответния софтуерен продукт, поддържащ дадения формат;
3. Файлът, съдържащ документът да не е заразен с вируси, както и не трябва да съдържа макроси или изпълним програмен код;
4. Документът следва да съдържа прав (некриптиран) текст.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

При подаване на електронен ЕЕДОП, който следва да бъде подписан от повече от едно лице, всяко от лицата може да подпише отделен електронен ЕЕДОП.

Когато участникът е посочил, че ще използва подизпълнители, за всяко от тези лица се представя отделен ЕЕДОП, който съдържа информация за липсата на основания за отстраняване.

Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

Участниците, при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 от ЗОП, независимо от наименованието на органите, в които участват, или длъжностите, които заемат.

**РАЗДЕЛ V –** **ИЗИСКВАНИЯ КЪМ ПОДГОТОВКАТА И ПОДАВАНЕТО НА ОФЕРТИТЕ**

**1. Валидност на офертата**

Срокът на валидност на офертите е времето, през което участниците са обвързани с представените от тях оферти.

Този срок за валидност е **6 (шест) месеца**, считано от крайния срок за подаване на оферти. Участник, предложил по-кратък срок на валидност на офертата си, ще бъде отстранен от процедурата.

При необходимост възложителят може да поиска от участниците да удължат срока на валидност на офертите си.

**2. Подготовка на офертите**

Участниците следва да представят оферта **на български език**, която да отговаря на изискванията на ЗОП, ППЗОП и на указанията, условията и изискванията, представени в одобрената от възложителя документация към настоящата процедура за възлагане на обществена поръчка. Участниците в процедурата следва да се запознаят и да изпълнят всички указания, условия и изисквания, представени в настоящата процедура.

 Офертата се изготвя по приложените към настоящата процедура образци, публикувани в електронната преписка за настоящата поръчка на профила на купувача в сайта на НСИ: <http://www.nsi.bg/bg/node/11531/> **Когато офертата (вкл. техническото и/или ценово предложение), не е представена съгласно съответните образци, възложителят отстранява участника поради несъответствие на офертата с изискванията от документацията за участие в процедурата.**

Участниците са длъжни да съблюдават сроковете и условията за подаване на оферта, посочени в обявлението за обществената поръчка и документацията за участие в процедурата. Неспазването на одобрените от възложителя изисквания, които са обявени в документацията за участие, има за последица отстраняването на съответния участник от процедурата на основание чл. 107, т. 1 и 2 от ЗОП.

Всеки участник в процедурата има право да представи само по една оферта. Всички разходи по подготовката и представянето на офертата са за сметка на участниците в процедурата.

 Подаването на офертата задължава участниците да приемат напълно всички изисквания и условия, посочени в тази документация и приложенията към нея, при спазване на ЗОП и другите нормативни актове, свързани с изпълнението на предмета на процедурата. Поставянето на различни от тези условия и изисквания от страна на участника може да доведе до отстраняването му.Офертата се представя в **писмен вид на хартиен носител, като Техническото предложение и приложенията към него се представя/т и на електронен носител.**

 В случай, че в офертата са включени документи на чужд език, те следва да са придружени с превод на български език.

 Всички документи, които не са оригинали, следва да бъдат заверени от участника на всяка страница с гриф „Вярно с оригинала“; печат, ако участниците разполагат с такъв, и подписа/ите на лицето/та, представляващо/и участника.

 Офертата, както и всички документи, съдържащи се в нея, **се подписват от лицето, което представлява участника съгласно актуалната му регистрация, а за физическите лица - съгласно документа за самоличност или от надлежно упълномощено лице или лица, като към офертата се прилага пълномощно/и на упълномощеното/ите лице/а – оригинал или нотариално заверено копие.**

 Офертата се представя в запечатана, непрозрачна опаковка от участника или от упълномощен от него представител - лично, или чрез пощенска или друга куриерска услуга с препоръчана пратка с обратна разписка на адрес: гр. София, ул. Панайот Волов № 2 – деловодство на НСИ всеки работен ден от 9:00 ч. до 17:30 ч. в срока, посочен в обявлението за поръчката.

Опаковката на офертата трябва да бъде надписана, както следва:

|  |
| --- |
| **ДО****НАЦИОНАЛЕН СТАТИСТИЧЕСКИ ИНСТИТУТ,**гр. София, ул. Панайот Волов № 2**ОФЕРТА**за участие в открита процедура за възлагане на обществена поръчка с предмет: **„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“****ОТ**………………………………………………………………………………………...(име на участника/участниците в обединението; адрес за кореспонденция; телефон, факс, електронен адрес, лице за контакт) |

**Представената по гореописания начин оферта трябва да съдържа следните документи:**

1. Списък на представените документи и информация, съдържащи се в офертата – **образец № 1**;
2. Единен европейски документ за обществени поръчки (ЕЕДОП) в електронен вид за участника в съответствие с изискванията на закона и условията на възложителя, а когато е приложимо – ЕЕДОП в електронен вид за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.
3. Документи за доказване на предприетите мерки за доказване на надеждност по чл. 56 от ЗОП, *когато е приложимо*;
4. Декларация за доказване на поетите от подизпълнителите и/или третите лица задължения*, ако е приложимо;*
5. Документите за създаване на обединение, когато участникът е обединение, което не е юридическо лице (*когато е приложимо*). В случаите, когато участник е обединение, което не е юридическо лице, участниците следва да представят копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;
6. Техническо предложение – на хартия, подписано и подпечатано с печат, ако участниците разполагат с такъв, и попълнено по образец № 2, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) декларация за съгласие с клаузите на приложения проект на договор (декларира се в техническото предложение);

г) декларация за срока на валидност на офертата (декларира се в техническото предложение);

д) декларация за спазване задълженията, свързани с данъци и осигуровки, опазване на околната среда, закрила на заетостта и условията на труд по чл. 39, ал. 3, т. 1, буква „д“ от ППЗОП (декларира се в техническото предложение).

6.1. Копия от техническите каталози/брошури на производителя на английски или български език, от които се виждат основните технически параметри, по които даденият хардуер съответства на заложените технически спецификации;

6.2. Линк към електронната страница на производителя на английски или български език с технически характеристики за конкретните модели, които потвърждават предложените.

6.3. Декларация по чл.102, ал.1 от ЗОП (ако е приложимо, в свободен текст).

 Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

*Относно задълженията, свързани с данъци и осигуровки:*

Национална агенция по приходите:

- Информационен телефон на НАП - 0700 18 700;

- интернет адрес: <http://www.nap.bg/>

*Относно задълженията, свързани с опазване на околната среда:*

Министерство на околната среда и водите:

- Информационен център на МОСВ; работи за посетители всеки работен ден от 14 до 17 ч.;

- София 1000, ул. „У. Гладстон“ № 67, Телефон: 02/ 940 6331;

- Интернет адрес: <http://www3.moew.government.bg/>

*Относно задълженията, свързани със закрила на заетостта и условията на труд:*

Министерство на труда и социалната политика:

- Интернет адрес: <http://www.mlsp.government.bg>

- София 1051, ул. „Триадица“ № 2, Телефон: 02/ 8119 443

 В Техническото предложение участниците следва да представят своите предложения относно всички елементи на предмета на поръчката, с изключение на предлаганите ценови параметри.

7. **Отделен** запечатан, непрозрачен плик с надпис „Предлагани ценови параметри“, който съдържа ценовото предложение, подписано от участника и подпечатано с печат, ако участникът разполага с такъв ***(образец № 3)****.*

 **Извън съдържанието на ПЛИК „Предлагани ценови параметри“ не трябва да се посочва никаква информация относно предлаганата от участниците цена. Участници, които по какъвто и да е начин са включили някъде в офертите си или извън плика „Предлагани ценови параметри“ елементи, свързани с предлаганата цена или части от нея, ще бъдат отстранени от участие в процедурата. При различие между сумите, изразени с цифри и думи, за вярно се приема словесното изражение на сумата.**

 **Всяко число, представящо сума или друга стойност от предложението на участника, се счита до втория знак след десетичната запетая. Знаците след втория знак след десетичната запетая не се включват в числото.**

8. Декларация за съгласиеза обработка на лични данни ***(Образец № 4).***

 Участникът може да поиска от възложителя **писмени** разяснения по обявените условия на обществената поръчка до 10 /десет/ дни преди изтичане на крайния срок за получаването на оферти. Възложителят публикува в профила на купувача - <http://www.nsi.bg/bg/node/11531/> писмените разяснения в срок до 4 дни, считано от датата на получаване на искането и в тях не се посочва лицето, направило запитването. Участниците могат да отправят исканията за разяснения по начините, посочени в Глава VI, т. 4.

Участникът може да посочи в офертата си информация, която смята за конфиденциална във връзка с наличието на търговска тайна. Когато участникът се е позовал на конфиденциалност, съответната информация не се разкрива от възложителя. **Участникът не може да се позовава на конфиденциалност по отношение на предложения от офертата му, които подлежат на оценка.**

**3. Предаване и получаване на офертите**

3.1. За получените оферти при възложителя се води регистър, в който се отбелязват: 1. Подател на офертата; 2. Номер, дата и час на получаване; 3. Причините за връщане на офертата, когато е приложимо.

3.2. При приемане на офертата, върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

3.3. Възложителят не приема за участие в процедурата и връща незабавно на участниците оферти, които са представени след изтичане на крайния срок за подаване на оферти или в незапечатана, прозрачна или скъсана опаковка. Тези обстоятелства се отбелязват във входящия регистър на възложителя.

3.4. Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, той следва да осигури пристигането на офертата така, че да обезпечи нейното получаване на посочения от възложителя адрес преди изтичане на срока за подаване на оферти. Рискът от забава или загубване на офертата е за сметка на участника.

3.5. До изтичане на срока за подаване на офертите всеки участник в процедурата може да промени, допълни или да оттегли офертата си. Допълнението и промяната на офертата трябва да отговарят на изискванията и условията за представяне на първоначалната оферта, като върху опаковката бъде отбелязан и текст „Допълнение/Промяна на предложение с входящ номер……...”.

3.6. Когато към момента на изтичане на крайния срок за получаване оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т.3.1. Не се допуска приемане на оферти от лица, които не са включени в списъка.

3.7. Получените оферти се предават на председателя на комисията за разглеждане на офертите, за което се съставя протокол със следните данни: 1. подател на офертата; 2. номер, дата и час на получаване; 3. причините за връщане на офертата, когато е приложимо.

3.8. Протоколът се подписва от предаващото лице и от председателя на комисията.

**РАЗДЕЛ VI - РЕД И УСЛОВИЯ ЗА ПРОВЕЖДАНЕ НА ПРОЦЕДУРАТА. РАЗГЛЕЖДАНЕ И ОЦЕНКА НА ОФЕРТИТЕ**

**За разглеждане, оценяване и класиране ще бъдат приети само оферти, които отговарят на законовите изисквания и изискванията, предвидени в настоящата документация.**

1. Комисията за разглеждане, оценяване и класиране на офертите ще бъде назначена от възложителя след изтичане на срока за приемане на същите и в съответствие с разпоредбите на чл. 103 от ЗОП. Комисията ще разгледа, оцени и класира офертите в съответствие с предварително обявените условия и критерий за възлагане, като в работата си ще спазва реда, предвиден в ЗОП и ППЗОП.

2. Офертите на участниците се разглеждат от комисия за извършване на подбор на участниците, разглеждане и оценка на офертите, назначена по реда на чл. 51 от Правилника за прилагане на закона за обществените поръчки. Комисията започва работа след получаване на представените оферти и протокола по чл. 48, ал. 6 от ППЗОП.

3. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

4. Комисията отваря по реда на тяхното постъпване запечатаните непрозрачни опаковки, оповестява тяхното съдържание и проверява за наличието на отделен запечатан плик с надпис „Предлагани ценови параметри“.

5. Най-малко трима от членовете на комисията подписват техническото/ите предложение/я и плика/овете с надпис „Предлагани ценови параметри“.

6. Комисията предлага по един от присъстващите представители на другите участници да подпише техническото/ите предложение/я и плика/овете с надпис „Предлагани ценови параметри“. С изпълнението на тези действия, публичното заседание приключва.

7. Комисията разглежда документите по чл. 39, ал. 2 от Правилника за прилагане на закона за обществените поръчки за съответствие с изискванията към личното състояние и критериите за подбор, поставени от възложителя, и съставя протокол на основание чл. 54, ал. 7 от ППЗОП.

8. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние и/или критериите за подбор, комисията ги посочва в протокола по чл. 54, ал. 7 от ППЗОП и изпраща протокола на всички участници в деня на публикуването му в профила на купувача.

9. В срок до 5 /пет/ работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от участника. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 от ЗОП, новият ЕЕДОП може да бъде подписан от едно от лицата, които могат самостоятелно да представляват участника.

10. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

11. След изтичането на срока за представяне на нов ЕЕДОП и/или други документи от участниците, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

12. На всеки етап от процедурата комисията може, при необходимост, да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

13. Комисията разглежда допуснатите оферти и проверява за тяхното съответствие с предварително обявените условия.

14. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

15. Ценовото предложение на участник, чиято оферта не отговаря на изискванията на възложителя, не се отваря.

16. Комисията отваря ценовите предложения на участниците, след като е извършила оценяване на офертите по другите показатели (неприложимо).

17. Не по-късно от 2 /два/ работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване.

18. Комисията обявява резултатите от оценяването на офертите по другите показатели (ако е приложимо), отваря ценовите предложения и ги оповестява.

19. Комисията класира участниците по степента на съответствие на офертите с предварително обявените от възложителя условия, важащи за същата.

20. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред (ако е приложимо):

1. По-ниска предложена цена;
2. По-изгодно предложение за размера на разходите, сравнени в низходящ ред съобразно тяхната тежест;
3. По-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

21. Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с гореописаните правила (ако е приложимо).

22. Комисията изготвя доклад за резултатите от работата си, който съдържа:

а) състав на комисията, включително промените, настъпили в хода на работа на комисията;

б) номер и дата на заповедта за назначаване на комисията, както и заповедите, с които се изменят сроковете, задачите и съставът й;

в) кратко описание на работния процес;

г) участниците в процедурата;

д) действията, свързани с отваряне, разглеждане и оценяване на всяка от офертите;

е) класиране на участниците, когато е приложимо;

ж) предложение за отстраняване на участници, когато е приложимо;

з) мотивите за допускане или отстраняване на всеки участник;

и) предложение за сключване на договор с класирания на първо място участник или за прекратяване на процедурата, със съответното правно основание, когато е приложимо.

23. Към доклада се прилагат всички документи, изготвени в хода на работа на комисията, като протоколите от работата на комисията, оценителни таблици, мотиви за особени мнения и др.

24. Докладът се подписва от всички членове на комисията и се представя на възложителя за утвърждаване.

25. Когато в хода на работата възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията, това обстоятелство се посочва в доклада на комисията и възложителят уведомява Комисията за защита на конкуренцията. Уведомяването не спира провеждането и приключването на процедурата.

26. В 10-дневен срок от получаването на доклада възложителят го утвърждава или го връща на комисията с писмени указания, когато:

- информацията в него не е достатъчна за вземането на решение за приключване на процедурата, и/или

- констатира нарушение в работата на комисията, което може да бъде отстранено, без това да налага прекратяване на процедурата.

27. Указанията на възложителя не могат да насочват към конкретен изпълнител или към определени заключения от страна на комисията, а само да указват:

- каква информация трябва да се включи, така че да са налице достатъчно мотиви, които обосновават предложенията на комисията в случай, че информацията в протокола не е достатъчна за вземането на решение за приключване на процедурата;

- нарушението, което трябва да се отстрани - в случай на констатирано нарушение в работата на комисията.

28. Комисията представя на възложителя нов доклад, който съдържа резултатите от преразглеждането на действията й.

29. В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

**КРИТЕРИЙ ЗА ВЪЗЛАГАНЕ НА ПОРЪЧКАТА**.

За всяка отделна оферта, която отговаря на изискванията на Закона за обществените поръчки и изискванията на Възложителя, посочени в настоящата документация, назначената комисия извършва класиране, въз основа на критерия по чл. 70, ал. 2, т. 1 от ЗОП – „най-ниска цена”.

Показателите за оценка и относителната им тежест са посочени в Методика за определяне на комплексната оценка на офертите, описани по-долу. Класирането на участниците се извършва по низходящ ред на получената комплексна оценка, като на първо място се класира участникът, получил най-висока оценка на офертата.

**МЕТОДИКA ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**1.Критерий за оценка:** икономически най-изгодна оферта – „най-ниска цена ”.

**2. Комплексната оценка КО се формира като сбор от изброените по-долу показатели, умножени със съответния коефициент за тежест.**

 **2.1. Показателите**, по които ще се определи икономически най-изгодната оферта и тежестта на всеки един от тях в комплексната оценка на офертата са както следва:

**2.1.1. *Pi*** – **цялостна оценка на максималните цени на двупосочни полети** - с относителна тежест 80% в комплексната оценка;

**2.1.2.** ***Фi*** – **цялостна оценка на такси обслужване** - с относителна тежест 20% в комплексната оценка;

**2.2. Комплексната оценка** ***(КОi)*** на всяка оферта ще се определя съгласно следната формула:

 ***КОi= Pi + Фi***

където:

i – е пореден номер на офертата;

i = 1 до n, където n е общият брой на участниците.

**2.3. Цялостна оценка на максималните цени на самолетни билети за двупосочни полети (P*i*)**

**Цялостна оценка на максималната цена на самолетни билети за двупосочни полети (P*i)*** се образува от следните показатели:

|  |  |  |  |  |
| --- | --- | --- | --- | --- |
|  | Основни дестинации | Максимална цена на самолетни билети за двупосочни полети за срока на договора, в лева без ДДС | Коефициент на тежест | Претеглена стойност за целите на оценяването *(цената от кол. 3 се умножава по коефициента в колона 4)* |
|  | j | Cij | Tj | Pij = Cmin j/Cij х Тj х 80, |
| 1 | 2 | 3 | 4 | 5 |
| 1. | Люксембург |  | 0,7 |  |
| 2. | Брюксел |  | 0,05 |  |
| 3. | Виена |  | 0,05 |  |
| 4. | Валенсия |  | 0,05 |  |
| 5. | Рим |  | 0,05 |  |
| 6. | Париж |  | 0,05 |  |
| 7. | Лондон |  | 0,05 |  |
|  | **Цялостна оценка на максималната цена на двупосочни полети -** Сбор от стойностите в колона 5 Pi =∑ Pij |  |

Претеглената стойност в колона 5 за всяка дестинация се изчислява по следната формула:

 Pij = Cmin j/Cij х Тj х 80,

където:

Cmin j – най-ниската предложена от участник в процедурата цена за дадено направление j;

Cij – цената на участник i за същото направление j;

Тj – коефициент на тежест за същото направление j;

Pi ***е равно на сбора от стойностите*** Pij ***в колона 5 и е* цялостна оценка на максималната цена на двупосочни полети (P*i)***

**Максималният брой точки за** Pi **е 80.**

**2.4 Цялостна оценка на такси обслужване (Ф*i*)**

 **Тази оценка се изчислява по следната формула:**

 ***Фi = (ФEmin/ФЕi x 0.50 + ФАmin/ФAi x 0.20 + ФХmin/ФХi x 0.30 ) х 20***

**ФЕi** - е предложената такса обслужване в лева за издаване на самолетен билет за Европа от участник i ;

**ФEmin** - е най-ниската предложена от участник в процедурата такса обслужване в лева за издаване на самолетен билет за Европа;

**ФAi** - е предложената такса обслужване в лева за издаване на самолетен билет за извън Европа от участник i ;

**ФАmin** - е най-ниската предложена от участник в процедурата такса обслужване в лева за издаване на самолетен билет за извън Европа;

**ФХi** - е предложена такса за обслужване на един командирован в лева за хотелско настаняване от участник i;

**ФХmin** - е най-ниската предложена от участник в процедурата такса за обслужване на един командирован в лева за хотелско настаняване;

**Максимален брой точки за Финансова оценка - 20**

***Забележка****:* ***Предложените от участниците такси обслужване в лева без ДДС трябва да са положителни цели числа, по-големи от нула. Участник, в чието ценово предложение са включени стойности на максимална цена или такса обслужване, по-малки от 1 лв. без вкл. ДДС, ще бъде отстранен от участие.***

РАЗДЕЛ VII – ОПРЕДЕЛЯНЕ НА ИЗПЪЛНИТЕЛ. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР. ГАРАНЦИЯ ЗА ИЗПЪЛНЕНИЕ НА ДОГОВОРА

**1. Определяне на изпълнител.**

Възложителят определя за изпълнител участник, за когото кумулативно са изпълнени следните условия:

1. Не са налице основанията за отстраняване от процедурата, освен в случаите по чл. 54, ал. 3 от ЗОП и отговаря на критериите за подбор;

2. Офертата на участника отговаря на всички минимални изисквания на възложителя и предложението му е с най-ниска предложена цена спрямо това на другите участници.

**2. Обявяване на решението на възложителя.**

Възложителят изпраща решението за определяне на изпълнител/и в тридневен срок от издаването му. В решението се посочва връзка към електронната преписка в профила на купувача, където са публикувани протоколите и окончателните доклади на комисията. Всички действия на възложителя към участниците са в писмен вид.

Решението се изпраща по един от следните начини:

1. На адрес, посочен от участника:

а) на електронна поща, като съобщението, с което се изпращат, се подписва с електронен подпис, или

б) чрез пощенска или друга куриерска услуга с препоръчана пратка с обратна разписка;

2. По факс, посочен от участника.

Избраният от възложителя начин трябва да позволява удостоверяване на датата на получаване на решението. Когато решението не е получено от участника по някой от начините, посочени в т. 1 и 2, възложителят публикува съобщение до него в профила на купувача. Решението се смята за връчено от датата на публикуване на съобщението.

**3. Прекратяване на процедурата.**

Възложителят **прекратява** процедурата с мотивирано решение, когато:

1. не е подадена нито една оферта:

2. всички оферти не отговарят на условията за представяне, включително за форма, начин и срок, или са неподходящи. „Неподходяща оферта” е оферта, която не отговаря на техническите спецификации и на изискванията за изпълнение на поръчката или е подадена от участник, за когото е налице някое от посочените в процедурата основания за отстраняване;

3. първият и вторият класиран участник откажат да сключят договор;

4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

5. поради неизпълнение на някое от условията по чл. 112, ал. 1 от ЗОП не се сключи договор за обществена поръчка;

6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

8. са необходими съществени промени в условията на обявената поръчка, които биха променили кръга на заинтересованите лица.

Възложителят **може** да прекрати процедурата с мотивирано решение, когато:

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

**4. Сключване на договор.**

Договорът за обществената поръчка се сключва с участника, определен за изпълнител в резултат на проведената процедура при изпълнени изисквания по чл. 112, ал. 1 от ЗОП

Договор не се сключва в случаите по чл. 112, ал. 2 от ЗОП.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник, ако има такъв.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**5. Гаранция за изпълнение на договора**

1.Гаранция за изпълнение:

Участникът, определен за изпълнител, представя гаранция за изпълнение на договора за обществена поръчка в размер на 5% (пет на сто) от максималната прогнозна цена на договора без вкл. ДДС.

Гаранцията за изпълнение на договора се представя от участника, определен за изпълнител на поръчката при подписване на договора.

Условията, при които гаранцията за изпълнение се задържа или освобождава се уреждат с договора за изпълнение на обществената поръчка, сключен между Възложителя и Изпълнителя

Участникът или определеният изпълнител избира сам формата на гаранцията за изпълнение.

Гаранцията за изпълнение се представя като:

1. Парична сума;

2. Банкова гаранция;

3. Застраховка, която обезпечава изпълнението чрез покритие на отговорността на изпълнителя.

Ако гаранцията за изпълнение на договора се представя под формата на парична сума, тя се превежда по сметката на Национален статистически институт по IBAN: BG84 BNBG 9661 3000 1190 01, BIC код: BNBG BGSD, като банковите такси по превода са за сметка на наредителя.

В случай, че гаранцията за изпълнение на договора е под формата на банкова гаранция, същата следва да е с валидност най-малко 30 (тридесет) дни след изпълнение на договора, както и следва да съдържа задължение на банката-гарант да извърши безотказно и безусловно плащане при първо писмено искане на Възложителя, съдържащо изявление за договорно основание за усвояване на гаранцията за изпълнение.

Банковите гаранции, издадени от чуждестранни банки следва да са авизирани чрез българска банка, потвърждаваща автентичността на съобщението, в превод на български език.

При представяне на гаранциите с платежно нареждане или банкова гаранция, изрично се посочва предмета на договора, за която се представя гаранцията по договора, в съответствие с определеното в него.

Разходите по откриването и поддържането на гаранцията за изпълнение са за сметка на участника, респективно изпълнителя. Изпълнителят следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

**РАЗДЕЛ VIII – ДРУГИ УСЛОВИЯ**

1. Възложителят може, по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата и/или в документацията за обществената поръчка.

2. Заинтересованите лица могат да правят предложения за промени в документите по т. 1 в 10-дневен срок от публикуването на обявлението в РОП, с което се оповестява откриването на процедурата.

3. Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестява откриването на процедурата.

4. Условията за искане и съответно получаване на разяснения по обществената поръчка са определени в чл. 33 от ЗОП. В електронната преписка на поръчката в Профила на купувача възложителят ще публикува всички съобщения до участниците, разяснения по документацията за участие и други документи в съответствие с чл. 42 ЗОП. С публикуването на документите на Профил на купувача се приема, че участниците са уведомени относно отразените в тях обстоятелства, освен ако друго не е предвидено в ЗОП. Важно: Възложителят **единствено публикува** **в Профила на купувача** писмени разяснения по искания на заинтересовани лица, като разясненията **не се изпращат** на лицето, направило запитването.

Обменът на информация между възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* чрез горепосочения факс;
* по електронен път на горепосочения e-mail адрес;
* чрез комбинация от тези средства.

5. Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или възложителя в процеса на разглеждане, оценка и класиране на офертите може да доведе до отстраняване на участника от процедурата и/или до административни наказания.

6. Сроковете, посочени в тази документация, се изчисляват в календарни дни. Когато сроковете са посочени в работни дни, това е изрично указано при посочването на съответния срок. Когато последният ден от срока съвпада с почивен ден, счита се, че срокът изтича в края на първия работен ден, следващ почивния.

7. Във връзка с провеждането на процедурата и подготовката на офертите за въпроси, които не са разгледани в настоящите указания, следва да се спазват изискванията на Закона за обществени поръчки, обявлението за процедурата и условията, посочени в другите документи от документацията за участие в процедурата.

8. Органът, който отговаря за процедурите по обжалване, е Комисията за защита на конкуренцията. Сроковете за подаване на жалби са описани в обявлението към настоящата процедура, достъпно на Профила на купувача в сайта на възложителя.

9. **За контакти:**

**Възложител:** Национален статистически институт

**Партида в регистъра на обществените поръчки:** 00403

**Адрес:** гр. София, ул. Панайот Волов № 2

**Лице за контакт:** Кирил Илков, отдел „Правни дейности“

**Телефон:** 02 9857104; **факс:** 02 9857225

**E-mail:** kilkov@nsi.bg

**Допълнителна информация може да бъде получена от:** горепосочените места за контакт

**Приемане на документи и оферти по електронен път:** не

**РАЗДЕЛ IX - ПРИЛОЖЕНИЯ И ОБРАЗЦИ НА ДОКУМЕНТИ**

***Образец № 1***

**списък на представените документи И ИНФОРМАЦИЯ, съдържащи се в ОФЕРТАТА**

на ...................................................................................................................................................................

 *(изписва се наименованието на участника)*

за участие в открита процедура за възлагане на обществена поръчка с предмет **„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“**

|  |  |  |
| --- | --- | --- |
| № | Съдържание | № на страница/и от офертата  |
| *1.* | Копие на договора за създаване на обединение, когато е приложимо, заедно с документ, подписан от лицата в обединението, в който се посочва представляващият *(ако е приложимо)* |  |
| *2.* | Единен европейски документ за обществени поръчки (ЕЕДОП) в електронен вид за участника в съответствие с изискванията на закона и условията на възложителя, а когато е приложимо – ЕЕДОП в електронен вид за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката. | (представя се в електронен вид) |
| *3.* | Документи за доказване на предприетите мерки на надеждност по чл. 45, ал. 2 от ППЗОП, *когато е приложимо* |  |
| *4.* | Декларация за доказване на поетите от подизпълнителите и/или третите лица задължения в свободен текст *(ако е приложимо)* |  |
| *5.* | Техническо предложение – *Образец № 2 (оригинал)* с приложени: а) документ за упълномощаване, когато лицето, което подава офертата, не е законният представител на участника; б) предложение за изпълнение на поръчката в съответствие с техническите спецификации и изискванията на възложителя;в) декларация за съгласие с клаузите на приложения проект на договор *(декларира се в техническото предложение);* г) декларация за срока на валидност на офертата *(декларира се в техническото предложение);*д) декларация за спазване задълженията, свързани с данъци и осигуровки, опазване на околната среда, закрила на заетостта и условията на труд по чл. 39, ал. 3, т. 1, буква „д“ от ППЗОП *(декларира се в техническото предложение).**ПРИЛОЖЕНИ ДОКУМЕНТИ КЪМ ТЕХНИЧЕСКОТО ПРЕДЛОЖЕНИЕ:**1. Линк към електронната страница на производителя на английски или български език с технически характеристики за конкретните модели, които потвърждават предложените.**2. Копия от техническите каталози/брошури на производителя на английски или български език, от които се виждат основните технически параметри, по които даденият софтуер съответства на заложените технически спецификации;**3. Декларация по чл.102, ал.1 от ЗОП (ако е приложимо, в свободен текст).* |  |
| *6.* | Ценово предложение(плик с надпис „Предлагани ценови параметри“) *- Образец № 3 (оригинал)* |  |
| *7.* | Декларация за съгласие за обработка на лични данни – *Образец № 4 (оригинал)* |  |

Дата: …………...........г. Подпис:

 Представляващ/и по регистрация или упълномощено лице

 Име и Фамилия\_\_\_\_\_\_\_\_\_\_\_\_\_\_\_\_\_\_\_\_\_

***Образец № 2***

**ДО НАЦИОНАЛЕН СТАТИСТИЧЕСКИ ИНСТИТУТ**

**гр. София, ул. Панайот Волов № 2**

**ТЕХНИЧЕСКО ПРЕДЛОЖЕНИЕ**

**ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ: „Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“,**

от

....................................................................................................................................................

(пълно наименование, ЕИК/БУЛСТАТ, седалище и адрес на управление)

**УВАЖАЕМИ ДАМИ И ГОСПОДА,**

С настоящото представяме нашето техническо предложение за изпълнение на поръчка по публикуваната от Вас процедура за възлагане на обществена поръчка с предмет: „Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“, като заявяваме, че:

1. Декларираме, че ще изпълним поръчката, съобразявайки се с условията за изпълнение на поръчката, посочени от Възложителя в документацията за участие.
2. Гарантираме, че сме в състояние да изпълним качествено поръчката, в срок и в пълно съответствие с техническите изисквания.
3. Декларираме, че сме съгласни с клаузите на приложения проект на договор за изпълнение на настоящата обществена поръчка.
4. Предлаганият срок на валидност на офертата на представлявания от мен участник в процедурата е ………… **(не по-малко от** **6 (шест) месеца)**, считано от крайния срок за получаване на оферти от възложителя.
5. При изготвяне на офертата на представлявания от мен участник са спазени задълженията, свързани с данъци и осигуровки, опазване на околната среда, закрила на заетостта и условията на труд.
6. Мястото за изпълнение на поръчката е сградата на Национален статистически институт – гр. София, ул. Панайот Волов № 2, Централно управление, до посочен от възложителя електронен адрес или до посочени от възложителя служители на НСИ.
7. Притежавам и прилагам валиден и действащ сертификат за внедрена система за управление на качеството, съответстваща на стандарт БДС ЕN ISO 9001:2015 или еквивалентен, сходен с предмета на поръчката.
8. Декларирам, че при изпълнение на дейностите се задължаваме да пазим в поверителност и да не разкриваме или разпространяваме информация, станала ни известна при или по повод изпълнението на дейностите, предмет на поръчката. Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.
9. С настоящото, представяме нашето техническо предложение за изпълнение на обществена поръчка, както следва:

.......................................................................................................................................................

.......................................................................................................................................................

.......................................................................................................................................................

(описват се подробно дейностите, които ще бъдат извършвани при изпълнение на договора, в съответствие с Техническата спецификация и проекта на договор)

***ПРИЛОЖЕНИЯ:***

* + - 1. *Декларация по чл.102, ал.1 от ЗОП (ако е приложимо, в свободен текст).*
			2. *…………………………………………………*
			3. *…………………………………………………*

Дата:.....................................г. ………………………………..

 /име, фамилия, подпис и печат/

**Образец № 3**

**ДО НАЦИОНАЛЕН СТАТИСТИЧЕСКИ ИНСТИТУТ**

**гр. София, ул. Панайот Волов № 2**

**Ц Е Н О В О П Р Е Д Л О Ж Е Н И Е**

от

....................................................................................................................................................

(пълно наименование, ЕИК/БУЛСТАТ, седалище и адрес на управление)

**Уважаеми дами и господа,**

 Във връзка с обявената процедура за възлагане на поръчка с предмет: „Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“**,** предлагаме да изпълним поръчката, съгласно изискванията на Възложителя при следните финансови условия:

 При изпълнение на поръчката максималните цени на самолетните билети по заявените от ВЪЗЛОЖИТЕЛЯ направления ще бъдат, както следва:

|  |  |  |
| --- | --- | --- |
|  | Основни дестинации | Максимална цена за срока на договора |
| 1 | 2 | 3 |
| 1. | Люксембург |  |
| 2. | Брюксел |  |
| 3. | Виена |  |
| 4. | Валенсия |  |
| 5. | Рим |  |
| 6. | Париж |  |
| 7. | Лондон |  |

При изпълнението на поръчката цените на таксите за издаване на самолетни билети и за хотелски резервации ще бъдат, както следва:

|  |  |  |
| --- | --- | --- |
|  | **Показател от Финансовата оценка** | **Стойност в лева** |
| 1. | такса обслужване в лева за издаване на самолетен билет за Европа |  |
| 2. | такса обслужване в лева за издаване на самолетен билет за извън Европа |  |
| 3. | такса за обслужване на един командирован в лева за хотелско настаняване |  |

1. Декларирам(е), че съм (сме) съгласен(и) плащанията да бъдат извършени по начина и в сроковете, посочени в проекта на договор за възлагане на обществената поръчка.
2. Приемам(е) валидността на нашето предложение да бъде **6 (шест) месеца** от крайния срок за получаване на офертите и то ще остане обвързващо за мен (нас), като може да бъде прието от Възложителя по всяко време преди изтичане на този срок.
3. Гарантираме, че сме в състояние да изпълним качествено поръчката в пълно съответствие с гореописаното предложение.

Дата:.....................................г. ………………………………..

 /име, фамилия, подпис и печат/

**Образец № 4**

**ДО НАЦИОНАЛЕН СТАТИСТИЧЕСКИ ИНСТИТУТ**

**гр. София, ул. Панайот Волов № 2**

**ДЕКЛАРАЦИЯ**

**за съгласие за обработка на лични данни**

от ……......................................................................................................................................................

*(трите имена на всеки субект на данни1, подаващ лични данни1* *във връзка с обществена поръчка с предмет:* *„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“*

1. Декларирам съгласието си личните ми данни, подадени във връзка с процедура за възлагане на обществена поръчка с предмет:………………………………………………., да бъдат обработвани1 от Национален статистически институт.
2. Запознат съм, че оттеглянето на съгласието не засяга законосъобразността на обработването, основано на дадено съгласие преди неговото оттегляне.
3. Декларирам, че ми е предоставена следната информация, свързана със събирането на лични данни:
	1. Национален статистически институт, е администратор на лични данни, с представляващ Сергей Цветарски – председател на НСИ. Координати за връзка: гр. София, ул. Панайот Волов № 2, тел. 02/ 9857701; факс: 02/9857225; електронна поща: info@nsi.bg; интернет страница: <http://www.nsi.bg/>
	2. Целта на обработването на личните данни е провеждането и възлагането на настоящата обществена поръчка.
4. Запознат съм, че;
	1. Срокът за обработка на личните данни за целите на настоящата обществена поръчка е 5 (пет) години, считано от датата на приключване на изпълнение на договора или от датата на прекратяване на същия;
	2. Имам право да изискам от администратора достъп до, коригиране или изтриване на лични данни, или ограничаване на обработването на личните ми данни, и право да направя възражение срещу обработването, както и правото на преносимост на данните;
	3. Имам право на жалба до надзорен орган (Комисията за защита на личните данни - Адрес: София 1592, бул. „Проф. Цветан Лазаров” № 2; Център за информация и контакти - тел. 02/9153 518; електронна поща: kzld@cpdp.bg; интернет страница: [www.cpdp.bg](https://www.cpdp.bg/). Информация за подаване на жалби: <https://www.cpdp.bg/?p=pages&aid=6> );
	4. Предоставянето на лични данни за целите на процедурата е задължително изискване, с оглед спазването на разпоредбите на Закона за обществените поръчки.

Дата: ………… 2019 г. Подпис: …………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Понятията, обозначени със знак „1“, се разглеждат съгласно дефинициите им в чл. 4 „Определения“ на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

\* Декларацията се попълва от всички лица, чиито лични данни са предоставени в заявлението и офертата на участника.

**Образец № 5 – попълва се само от избрания за изпълнител участник на етап сключване на договор!**

**Декларация по чл. 59, ал. 1, т. 3 от Закона за мерките срещу изпирането на пари (ЗМИП)**

Долуподписаният/ата:..........................................................................................................................

 /име, презиме, фамилия/

ЕГН: ......................................., дата и място на раждане:...................................................................

В качеството ми на законен представител /пълномощник/ на.........................................................

вписано в регистъра при ….................................................................................................................

Относно: възлагане на обществена поръчка с предмет:„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“,

**ДЕКЛАРИРАМ, ЧЕ:**

**I.** Действителен собственик\* по смисъла на § 2, ал. 1 от Допълнителните разпоредби на ЗМИП, на горепосоченото юридическо лице е/са следното физическо лице/ следните физически лица:

1..............................................................................................................................................................

/име, презиме, фамилия/

ЕГН (за лицата по чл. 3, ал. 2 от Закона за гражданската регистрация): ......................................, дата на раждане (за лицата, които нямат ЕГН)……………...:.........................................................

Постоянен адрес: ..................................................................., гражданство:............................

Държава на пребиваване:..............................................................................

2..............................................................................................................................................................

/име, презиме, фамилия/

ЕГН (за лицата по чл. 3, ал. 2 от Закона за гражданската регистрация): ......................................, дата на раждане (за лицата, които нямат ЕГН)……………...:.........................................................

Постоянен адрес: ..................................................................., гражданство:............................

Държава на пребиваване:..............................................................................

**II.** Чрез ……………… (посочват се данните\*\* за юридическите лица или други правни образувания) пряко или непряко се упражнява контрол върху горепосоченото юридическо лице.

Известна ми е наказателната отговорност по чл. 313 от Наказателния кодекс за деклариране на неверни обстоятелства.

Дата на деклариране:..................... Декларатор: .............................................

*\*§ 2. (1) "Действителен собственик" е физическо лице или физически лица, което/които в крайна сметка притежават или контролират юридическо лице или друго правно образувание, и/или физическо лице или физически лица, от чието име и/или за чиято сметка се осъществява дадена операция, сделка или дейност, и които отговарят най-малко на някое от следните условия:*

*1. По отношение на корпоративните юридически лица и други правни образувания действителен собственик е лицето, което пряко или косвено притежава достатъчен процент от акциите, дяловете или правата на глас в това юридическо лице или друго правно образувание, включително посредством държане на акции на приносител, или посредством контрол чрез други средства, с изключение на случаите на дружество, чиито акции се търгуват на регулиран пазар, което се подчинява на изискванията за оповестяване в съответствие с правото на Европейския съюз или на еквивалентни международни стандарти, осигуряващи адекватна степен на прозрачност по отношение на собствеността.*

*Индикация за пряко притежаване е налице, когато физическо лице/лица притежава акционерно или дялово участие най-малко 25 на сто от юридическо лице или друго правно образувание.*

*Индикация за косвено притежаване е налице, когато най-малко 25 на сто от акционерното или дяловото участие в юридическо лице или друго правно образувание принадлежи на юридическо лице или друго правно образувание, което е под контрола на едно и също физическо лице или физически лица, или на множество юридически лица и/или правни образувания, които в крайна сметка са под контрола на едно и също физическо лице/лица.*

*2. По отношение на доверителната собственост, включително тръстове, попечителски фондове и други подобни чуждестранни правни образувания, учредени и съществуващи съобразно правото на юрисдикциите, допускащи такива форми на доверителна собственост, действителният собственик е:*

*а) учредителят;*

*б) доверителният собственик;*

*в) пазителят, ако има такъв;*

*г) бенефициерът или класът бенефициери, или*

*д) лицето, в чийто главен интерес е създадена или се управлява доверителната собственост, когато физическото лице, което се облагодетелства от нея, предстои да бъде определено;*

*е) всяко друго физическо лице, което в крайна сметка упражнява контрол над доверителната собственост посредством пряко или косвено притежаване или чрез други средства.*

*3. По отношение на фондации и правни форми, подобни на доверителна собственост - физическото лице или лица, които заемат длъжности, еквивалентни или сходни с посочените в т. 2.*

*\*\* Данните включват: фирма, номер в националния регистър, правна форма според националното законодателство, седалище и адрес на управление и идентификационните данни от т. 1 от настоящата декларация.*

**Образец № 6 – попълва се само от избрания за изпълнител участник на етап сключване на договор!**

**Декларация по чл. 69 от Закона за противодействие на корупцията и за отнемане на незаконно придобитото имущество**

Долуподписаният/ата\*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /име, презиме, фамилия/

в качеството си на лице по чл. 40 от ППЗОП, а именно: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/посочва се качеството на лицето - съдружник, неограничено отговорен съдружник, управител, член на СД или УС, пр./*

в \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/наименование на юридическото лице, физическото лице и вид на търговеца/*

регистриран/вписан в Търговския регистър при Агенция по вписванията с ЕИК/БУЛСТАТ:\_\_\_\_\_\_\_\_\_\_\_\_\_\_\_\_\_\_\_\_\_\_,

Относно: възлагане на обществена поръчка с предмет:„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“,

**ДЕКЛАРИРАМ, ЧЕ:**

**I.** Не съм лице, заемало висша публична длъжност в Национален статистически институт, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, за последната една година от освобождаването си от длъжност.

**II.** Известна ми е наказателната отговорност по чл. 313 от Наказателния кодекс за деклариране на неверни обстоятелства.

Дата на деклариране:..................... Декларатор: .............................................

 /подпис/

***\*Декларацията се попълва от лицата по чл. 40 от ППЗОП, а при участник обединение - от всеки от членовете на обединението.***

**Образец № 7– попълва се само от избрания за изпълнител участник на етап сключване на договор!**

**ДЕКЛАРАЦИЯ**

**По чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици**

Долуподписаният/ата/\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*/собствено, бащино и фамилно име /*

в качеството си на лице по чл. 40 от ППЗОП, а именно: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/посочва се качеството на лицето - съдружник, неограничено отговорен съдружник, управител, член на СД или УС, пр./*

в \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/наименование на юридическото лице, физическото лице и вид на търговеца/*

регистриран/вписан в Търговския регистър при Агенция по вписванията с ЕИК/БУЛСТАТ:\_\_\_\_\_\_\_\_\_\_\_\_\_\_\_\_\_\_\_\_\_\_,

Относно: възлагане на обществена поръчка с предмет:*„Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“*,

**Д Е К Л А Р И Р А М, Ч Е:**

1. Представляваното от мен дружество **е /не** е регистрирано в юрисдикция с

 **/ненужното се зачертава/**

преференциален данъчен режим, а именно: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Представляваното от мен дружество **е / не е** контролирано от лице, регистрирано в

 **/ненужното се зачертава/**

юрисдикция с преференциален данъчен режим, а именно: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Представляваното от мен дружество попада в изключението на **чл. 4, т. \_\_\_\_\_** от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

Забележка: Тази точка се попълва, ако дружеството е регистрирано в юрисдикция с преференциален данъчен режим или е контролирано от лица, регистрирани в юрисдикции с преференциален данъчен режим.

4. Запознат съм с правомощията на възложителя по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, вр. §7, ал. 2 от Заключителните разпоредби на същия.

Известно ми е, че за деклариране на неверни данни нося наказателна отговорност по чл. 313 от Наказателния кодекс.

Дата \_\_\_\_\_\_\_\_2019 г. ДЕКЛАРАТОР: \_\_\_\_\_\_\_\_\_\_\_\_\_\_\_

Гр. /подпис и печат/

*\* Декларацията се попълва от едно от лицата по чл. 40 от ППЗОП, а при участник обединение - от всеки от членовете на обединението*

**Приложение № 2**

**Проект**

**ДОГОВОР**

№…………………….......

Днес, ................. 2019 г. в гр. София, между:

**НАЦИОНАЛЕН СТАТИСТИЧЕСКИ ИНСТИТУТ (НСИ)**, с адрес: гр. София, ул.„Панайот Волов“ № 2, БУЛСТАТ 000695146, представляван съгласно Заповед № РД-05-774/17.10.2017 г. от Цветан Нанов – главен секретар на НСИ, наричан по-долу за краткост **ВЪЗЛОЖИТЕЛ,** от една страна

и

 .............................................................., ЕИК ........................................, със седалище и адрес на управление: гр. ……......…..............., ул. .....…........……............... №...….., вх. ………, ет. …….. телефон …………....................., факс ……......................, представлявано от ............……………………..............……………................., в качеството му на ……………………………, наричано по-долу за краткост **ИЗПЪЛНИТЕЛ** от друга страна,

на основание чл. 108, т. 1 от Законa за обществените поръчки и Решение № ……………/……….. г. на ВЪЗЛОЖИТЕЛЯ за определяне на изпълнител, след проведена открита процедура за възлагане на обществена поръчка с предмет: „Осигуряване на самолетни билети за превоз по въздух за пътници и багаж, хотелски резервации и настаняване, при служебни пътувания в чужбина и съпътстващи дейности за нуждите на НСИ“, открита с Решение № ....................../.................. 2019 г., се сключи настоящият договор за следното:

**ПРЕДМЕТ НА ДОГОВОРА**

**Чл.1**. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осигурява самолетни билети, както и хотелски резервации и настаняване, а при необходимост наземен/воден/железопътен транспорт, при служебни пътувания на служители на НСИ в чужбина, съгласно клаузите на настоящия договор, условията на документацията и предложението на ИЗПЪЛНИТЕЛЯ, направено в хода на процедурата за възлагане на обществената поръчка.

 (2) ИЗПЪЛНИТЕЛЯТ извършва услугата при условията на направеното от него Техническо и ценово предложение (Приложение № 1 неразделна част от договора) за участие в процедурата за възлагане на обществена поръчка и Техническата спецификация (Приложение № 2 неразделна част от договора).

**МЯСТО И РЕД ЗА ИЗПЪЛНЕНИЕ НА ПОРЪЧКАТА**

**Чл.2** (1) ИЗПЪЛНИТЕЛЯТ приема заявки за самолетни билети и хотелски резервации от ВЪЗЛОЖИТЕЛЯ на адрес: гр. ................., ......................................, телефон/и: ....., ....., ....., .....; факс: ..... e-mail: ..................., като осигурява възможност за приемане и изпълнение на заявки по всяко време на денонощието, включително и при извънредни обстоятелства, в извънработно време, както и в почивни и в празнични дни.

(2) Заявките по предходната алинея се подават от ВЪЗЛОЖИТЕЛЯ по факс, по електронен път, по телефон или друг подходящ начин съгласно Приложения № 1 и № 2.

(3) При получена заявка ИЗПЪЛНИТЕЛЯТ предоставя отговор на ВЪЗЛОЖИТЕЛЯ в рамките на сроковете, посочени в Техническото предложение, Приложение № 1, съдържащ всички варианти за реализиране на пътуването /директни и такива с подходящи връзки/, като подробно посочва: авиокомпания, маршрут, часове, престой, цена и други.

(4) ВЪЗЛОЖИТЕЛЯТ си запазва правото да избере съответен вариант, като потвърди заявката по начина, предвиден в ал. 2, или да откаже възлагането й, в случай, че нито един от предложените варианти не е подходящ по негова преценка.

(5) Срокът за изпълнение на заявката, включително и доставката на билета е съгласно Приложения № 1 и № 2.

**ЦЕНА И НАЧИН НА ПЛАЩАНЕ**

**Чл.3** (1) ИЗПЪЛНИТЕЛЯТ предоставя за пътуванията по чл. 1, най-малко две ценови предложения за съответната дестинация в зависимост от конкретната заявка на ВЪЗЛОЖИТЕЛЯ, освен когато това е обективно невъзможно.

(2) Цените на билетите включват и доставката им до адреса на ВЪЗЛОЖИТЕЛЯ.

(3) Цените на билетите, заплащани от ВЪЗЛОЖИТЕЛЯ включват дължимите летищни такси, такси за сигурност и други такси, установени от местното законодателство и не могат да надхвърлят предложената цена за съответното направление.

(4) ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ най-благоприятните условия за превоз, когато заявката е за билети по направление, различно от посочените в Приложения № 1 и № 2.

(5) Цените на билетите се определят в български лева по курса на БНБ в деня на закупуването на билета.

(6) ВЪЗЛОЖИТЕЛЯТ заплаща цената на съответния билет по банкова сметка на Изпълнителя:

**.............................................................**

 **IBAN: .................................................**

**BIC: ......................**

(7) Плащането се извършва в срок от 10 работни дни след представяне на следните документи:

- фактура за стойността на такса обслужване и протокол за стойността на

самолетния билет;

- разпечатка на направената и потвърдена резервация с калкулация на крайната

цена на билета, включваща и всички дължими такси;

- приемо-предавателен протокол

**СРОК НА ДОГОВОРА**

**Чл.4** Договорът е със срок до две години, считано от датата на подписването му, или до достигането на обем продажби от 800 000,00 лв. (осемстотин хиляди лева) без вкл. ДДС – което от двете настъпи първо.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5** ВЪЗЛОЖИТЕЛЯТ е длъжен да заплаща на ИЗПЪЛНИТЕЛЯ стойността на билетите, съобразно условията, договорени между страните.

**Чл.6** По всяко време на изпълнение на договора, ВЪЗЛОЖИТЕЛЯТ има право да възложи на независим експерт извършването на проверка (въз основа на дневника за продажбите), с цел да установи дали ИЗПЪЛНИТЕЛЯТ спазва договорените условия – относно предоставянето на най-ниските цени и най-благоприятните условия за извършваните услуги.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7** ИЗПЪЛНИТЕЛЯТ се задължава да осигурява своевременно резервацията и продажбата на билети по заявка на ВЪЗЛОЖИТЕЛЯ, съгласно уговореното в настоящия договор.

**Чл.8** (1) При всяка конкретна заявка от страна на ВЪЗЛОЖИТЕЛЯ, ИЗПЪЛНИТЕЛЯТ се задължава да проучи пазара и да предложи възможно най-ниските цени при най-благоприятни за ВЪЗЛОЖИТЕЛЯ условия за реализиране на пътуването.

(2) ИЗПЪЛНИТЕЛЯТ се задължава да уведомява незабавно ВЪЗЛОЖИТЕЛЯ при промяна на ценовите нива и условията на превозвачите.

(3) ИЗПЪЛНИТЕЛЯТ се задължава да предлага маршрути, които да са директни, а при невъзможност с минимален брой подходящи връзки за съответните дестинации и възможно с най-благоприятните цени на авиокомпаниите към датата на пътуването.

(4) ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ информация и да осигурява билети, съобразени с всички валидни към датата на пътуването отстъпки на авиокомпаниите.

(5) ИЗПЪЛНИТЕЛЯТ се задължава да предостави информация за визовите изисквания на държавата, до която се извършва пътуването, както и да съдейства при издаването им.

**Чл.9** (1) ИЗПЪЛНИТЕЛЯТ се задължава да осигурява при конкретна заявка от страна на ВЪЗЛОЖИТЕЛЯ хотелски резервации в съответните страни, отговарящи на изискванията на ВЪЗЛОЖИТЕЛЯ.

(2) ИЗПЪЛНИТЕЛЯТ се задължава да визуализира местонахождението на хотела по карта на населеното място в рамките на времето за реакция.

(3) ИЗПЪЛНИТЕЛЯТ се задължава да договори възможно най-ниските цени на хотелските услуги, съобразени с категорията и местоположението на хотела, както и продължителността на престоя.

**Чл.10** ИЗПЪЛНИТЕЛЯТ се задължава да осигури възможност за приемане на заявки по всяко време на денонощието и изпълнението им, включително и при извънредни обстоятелства, както и в почивни и в празнични дни.

**Чл.11** ИЗПЪЛНИТЕЛЯТ определя свои служители за контакти, както следва:

1. (трите имена) ......................., тел. ........., факс ........., имейл ................
2. (трите имена) ......................., тел. ........., факс ........., имейл ................

**Чл.12** (1) ИЗПЪЛНИТЕЛЯТ се задължава да води дневник за извършените въз основа на настоящия договор услуги и продажби.

(2) ИЗПЪЛНИТЕЛЯТ се задължава да представя на посочено от ВЪЗЛОЖИТЕЛЯ лице до 10-то число на всеки следващ месец, извлечение от дневника за продажбите на самолетни билети на НСИ за предходния месец;

**Чл.13** ИЗПЪЛНИТЕЛЯТ трябва да информира писмено ВЪЗЛОЖИТЕЛЯ за бонусните програми на авиокомпаниите при сключване на договора. През срока на изпълнение на договора изпълнителят трябва да уведомява своевременно възложителя за други бонуси на авиокомпаниите и/или за предлагани от тях промоционални цени.

**Чл.14** ИЗПЪЛНИТЕЛЯТ се задължава да отбелязва в резервацията при конкретна заявка предпочитаното от възложителя място, както и да направи всичко възможно за получаване на съответното потвърждение за това от авиокомпанията.

**ОТГОВОРНОСТ И САНКЦИИ.**

**Чл.15** При неизпълнение на задълженията си по чл. 3 от договора ВЪЗЛОЖИТЕЛЯТ дължи неустойка в размер на 0,2% /две десети/ за всеки ден забава, но не повече от 10% /десет/ от стойността на неиздължената сума.

**Чл.16** В случай на неизпълнение на някое от задълженията си ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 50% /петдесет/ от размера на неизпълнението.

**Чл.17** ИЗПЪЛНИТЕЛЯТ дължи неустойка в размер на 50% /петдесет/ от стойността на самолетния билет, ако се отклони от заявката във вреда на ВЪЗЛОЖИТЕЛЯ.

**Чл.18** При неспазване на сроковете по чл. 2, ал. 5 от договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25% /двадесет и пет/ от стойността на самолетния билет.

**Чл.19** Ако при изпълнение на задълженията по настоящия договор, ИЗПЪЛНИТЕЛЯТ се отклони от договореното във вреда на ВЪЗЛОЖИТЕЛЯ, както и при системни нарушения или неизпълнение на задълженията от страна на ИЗПЪЛНИТЕЛЯ или при констатирани нарушения по реда на чл. 6 от настоящия договор, ВЪЗЛОЖИТЕЛЯТ може да прекрати едностранно настоящия договор с едноседмично писмено предизвестие.

**КОНФИДЕНЦИАЛНОСТ**

**Чл.20** ИЗПЪЛНИТЕЛЯТ се задължава да не разкрива по никакъв начин пред трети лица информация, станала му известна при изпълнение на задълженията му по настоящия договор, за срока на договора и до 1 година след прекратяването му

**Чл.21** ИЗПЪЛНИТЕЛЯТ се задължава да не използва информация, станала му известна при изпълнение на задълженията му по настоящия договор за своя изгода или за изгода на трети лица, за срока на договора и до 1 година след прекратяването му

**Чл.22** Всеки документ, изготвен от ВЪЗЛОЖИТЕЛЯ, станал достояние на ИЗПЪЛНИТЕЛЯ, ще остане изключителна собственост на ВЪЗЛОЖИТЕЛЯ и ще бъде върнат след прекратяването на договора.

**ПРЕКРАТЯВАНЕ НА ДОГОВОРА**

**Чл.23** (1) Договорът се прекратява с изтичане на уговорения срок или достигане на уговорения обем продажби.

(2) Освен в случая на ал. 1, договорът може да бъде прекратен:

1. по взаимно съгласие между страните, изразено в писмена форма;

2. едностранно от ВЪЗЛОЖИТЕЛЯ, без предизвестие при системно неизпълнение или системно лошо изпълнение на задълженията по договора от ИЗПЪЛНИТЕЛЯ;

3. едностранно от страна на ИЗПЪЛНИТЕЛЯ, с едномесечно писмено предизвестие, отправено до ВЪЗЛОЖИТЕЛЯ по пощата с обратна разписка, при забава изпълнение задължението му по чл. 5 с повече от 20 работни дни;

4. едностранно от ВЪЗЛОЖИТЕЛЯ, без предизвестие, ако в резултат на обстоятелства, възникнали след сключването му, ИЗПЪЛНИТЕЛЯ не е в състояние да изпълнява договорните си задължения;

5. едностранно от ВЪЗЛОЖИТЕЛЯ с едноседмично предизвестие, в случаите по чл. 19 от договора.

**ГАРАНЦИЯ ЗА ИЗПЪЛНЕНИЕ И ЗА АВАНСОВО ПЛАЩАНЕ**

**Чл. 24. (1)** Изпълнителят гарантира изпълнението на произтичащите от настоящия договор свои задължения с гаранция за изпълнение в размер на 5% (пет процента) от максималната прогнозна стойност на договора по чл. 4 или сумата от 40 000,00 лв.

**(2)** Изпълнителят представя документи за внесена гаранция за изпълнение на договора към датата на сключването му.

**(3)** Изпълнителят избира формата на гаранцията за изпълнение на договора измежду една от следните: 1. Парична сума, внесена по банковата сметка на Възложителя; 2 банкова гаранция или 3. Застраховка, която обезпечава изпълнението чрез покритие на отговорността на Изпълнителя.

**Чл. 25. (1)** Когато гаранцията за изпълнение се представя във вид на **парична сума**, тя се внася по следната банкова сметка на Възложителя:

Банка: …………………

IBAN: …………………

BIC: …………………...

Всички банкови разходи, свързани с преводите на сумата са за сметка на Изпълнителя.

**(2)** Когато Изпълнителят представя **банкова гаранция за изпълнение** се представя оригиналът ѝ, като тя е безусловна, неотменяема и непрехвърляема като покрива 100% (сто процента) от стойността на гаранцията за изпълнението му, със срок на валидност срока на действие на договора, плюс 30 (тридесет) дни за гаранцията за изпълнение. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

**(3) Застраховката,** която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**(4)** Гаранцията за изпълнение се освобождава в срок до 30 дни от прекратяване на договора, в случай че не е настъпило някое от обсоятелствата по чл. 26:

**(5)** В случай че Изпълнителят избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което Възложителят заявява, че Изпълнителят не е изпълнил задължение по настоящия договор. Банковата гаранция е със срок на валидност …… (……..) календарни дни след изтичане срока на договора.

**(6)** Възложителят не дължи лихви върху сумата по гаранцията.

**Чл. 26. (1)** Възложителят има право да се удовлетвори от гаранцията, независимо от формата, под която е представена, при неточно изпълнение на задълженията по договора от страна на Изпълнителя.

**(2)** Възложителят има право да усвои такава част от гаранцията, която покрива отговорността на Изпълнителя за неизпълнението.

**(3)** При едностранно прекратяване на договора от Възложителя, поради виновно неизпълнение на задълженията на Изпълнителя, сумата от гаранцията се усвоява изцяло като обезщетение за прекратяване на договора.

**(4)** Възложителят има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

**(5)** В случай, че неизпълнението на задължения по договора от страна на Изпълнителя по стойност превишава размера на гаранцията, Възложителят има право да търси обезщетение по общия ред.

**ДРУГИ УСЛОВИЯ**

**Чл. 27.** (1) Изменение на сключения договор за обществена поръчка се допуска по изключение, при условията на Закона за обществените поръчки и правилника за неговото прилагане с допълнително писмено споразумение между страните, което става неразделна част от настоящия договор.

(2)Срокът на действие на настоящия договор може да бъде удължен с анекс към настоящия договор до достигане на максималната прогнозна стойност по чл. 4, но с не повече от 4 месеца.

(3) Всички съобщения, предизвестия или нареждания, свързани с изпълнението на този договор, са валидни, когато са направени от страните в писмен вид по пощенски път (с обратна разписка), по факс или по електронен път до посочените лица за контакт по ал. 8, или предадени чрез куриер срещу подпис от приемащата страна, като сроковете текат от получаването им. Съобщения или уведомления, получени в неработен ден, ще се считат за получени на следващия работен ден.

(4) Всяка от страните се задължава да уведоми писмено другата страна при промяна на адресна или друга регистрация, както и на лицата, упълномощени да подписват необходимите документи във връзка с изпълнение на договора.

(5) Когато някоя от страните е променила адреса си, без да уведоми за новия адрес другата страна, съобщенията ще се считат за надлежно връчени и когато са изпратени на стария адрес.

(6) Нито една от страните няма право да прехвърля правата и задълженията, произтичащи от този договор, на трета страна, освен в случаите на сключен договор за подизпълнение, с подизпълнител, който е посочен в офертата на Изпълнителя. Въпреки наличието на подизпълнител, отговорността за изпълнението на предмета на договора е на Изпълнителя.

**Чл. 28** При непостигане на съгласие между страните, спорните въпроси ще се отнасят за решаване пред компетентния български съд.

**Чл. 29** За неуредените по настоящия договор въпроси се прилагат разпоредбите на ЗЗД и останалото българско гражданско законодателство.

**Чл. 30.** (1) При обработване на лични данни в изпълнение на настоящия договор, страните гарантират, че прилагат подходящи технически и организационни мерки по такъв начин, че обработването на лични данни e в съответствие с изискванията на Общия регламент относно защитата на данните и ЗЗЛД и осигуряват защита на правата на субектите на данни.

(2) Страните не могат да възлагат обработване на лични данни в изпълнение на договора на трети лица без писмено разрешение от другата страна. Страната, която възлага обработването на трето лице следва да гарантира, че лицата, оправомощени да обработват личните данни, са поели ангажимент за поверителност, както и че третото лице е предприело действия за прилагане на подходящи технически и организационни мерки за осигуряване на подходящо ниво на сигурност на личните данни и защита на правата на субектите. При оценка на подходящото ниво на сигурност се вземат предвид рисковете, които са свързани с обработването като: случайно или неправомерно унищожаване, загуба, промяна, неразрешено разкриване или достъп до прехвърлени, съхранявани или обработени по друг начин лични данни.

(3) В случай, че се установи нарушение на сигурността на обработваните лични данни, страната установила нарушението уведомява другата, без ненужно забавяне, като ѝ предостави цялата налична информация във връзка с нарушението и уведомява надзорния орган - Комисия за защита на личните данни за нарушението.

(4) Страните гарантират, че обработването на лични данни няма да надвишава целите, за които са събрани и данните ще бъдат заличени след изтичане на сроковете, установени в националното законодателство или в правото на ЕС.

**Чл. 31** (1) Неразделна част от този договор са следните приложения:

- Приложение № 1 – Техническа спецификация на Възложителя;

- Приложение № 2 – Техническо предложение на Изпълнителя;

- Приложение № 3 – Ценово предложение на Изпълнителя;

(2) При констатирани несъответствия между договора и приложенията, приоритетът на документите е както следва: Техническа спецификация – Приложение № 1, Договорът, Техническо предложение – Приложение № 2, Ценовото предложение на Изпълнителя – Приложение № 3.

Отговорници по изпълнение на договора от страна на НСИ: .........................................

Отговорници по изпълнение на договора от страна на Изпълнителя: ……………………

Настоящият договор се подписва в два еднообразни екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

Цветан Нанов ...................................

директор на дирекция ОА:

началник на отдел ФСД:

отдел ПД: